Dua Puluh Dua Puluh - Aziz Harun & Bunga

Ye, dua puluh dua puluh (2020) memang tak indah sejak pandemik COVID-19 bermaharajalela diseluruh dunia. Tahun yang sangat sangat mencabar untuk semua orang semua negara, seluruh dunia!
Sepanjang menjalani Perintah Kawalan Pergerakan (PKP), untuk mengelakkan kemurungan ramai yang mula jadi kreatif. Tak ketinggalan, ramai artis menghasilkan single mereka di musim PKP haritu.
sumber : Faithful
Terbaru, kolaborasi pertama Aziz Harun dan Bunga menghasilkan lagu bertajuk "Dua Puluh Dua Puluh" terbitan Faithful Music ciptaan bersama Romeo, Mage, Bunga dan Amzar Razqa. Menarik betul poster single 'Dua Puluh Dua Puluh' ni.
Single terbaru Aziz Harun 'Dua Puluh Dua Puluh' menceritakan tentang norma kehidupan pada tahun 2020. Dalam masa yang sama mengingatkan kita semua bahawa ada hikmah disebalik apa yang berlaku tahun 2020.
Semoga kita bakal menyambut tahun baharu 2021 dengan semangat baru dan sabar menanti saat kehidupan kita kembali seperti biasa, kata Bunga
.
Lirik Lagu Dua Puluh Dua Puluh- Aziz Harun & Bunga
2020, ku ingin nak berubah
Tapi 2020 penuh masalah
Ku ingin belajar tuk dapatkan degree,
Tapi sebab covid aku di sini
 Aku tak tahan tengok muka abangku,
Masuk bilik, tapi tak pandai tutup pintu
Ku ingin bersabar tapi aku marah
Sebab aku tak boleh keluar rumah
Tak boleh salam salam,
Sampai bila duduk diam
 2020 kau tak Indah,
2020 kau tidak mudah untuk aku fahami
2020 ku dah cukup
2020 ku tak sanggup, untuk bersamamu lagi
Lebih baik aku ma..
 Jangan jangan begitu
Sabar dulu fikir satu satu
Diri aku pun nak mati kutu
Jangan buntu masih ada tahun baru
Now hear me say 2021
Nak bebas berlari kemana pun
Aku tuju Tanpa risau
Walau bukannya mudah
Tapi ku pasti semua kan berubah
 Tak boleh salam salam,
Sampai bila ku nak duduk diam
 Jadi 2021 harap kau indah
2021 please jangan susah
Aku tak ingin guna mask lagi
2021 datang lah cepat
2021 aku dah penat
Tak sanggup hidup macam ini
Lebih baik aku ma..
Berdoa kepada yang satu,
terima kasih kerana hidupku,
Masih bernafas di muka bumi mu Maafkan ku..
Jadi 2021 harap kau indah
2021 please jangan susah
Aku tak ingin guna mask lagi
2021 datang lah cepat
2021 Aku dah penat
Tak sanggup hidup macam ini lebih baik aku maaa...
baca juga :
tonton Official Music Video 'Dua Puluh Dua Puluh


Embun Pagi Di Kampung

Ambil gambar dah jadi satu hobi. Lagi lagi bila ambil gambar outdoor. Tak perlu struggle beria sebab natural light ni dah mengcukupi. Lighting is the key dalam photography. Tanpa cahaya, kelam dan kurang sharp gambar tu.
Setiap pagi berpagian di kampung tak lepaskan peluang ambil gambar sebarang satu dua keping untuk simpanan dan mengasah skill kononnya. Pantang nampak bunga cantik, pantang nampak moment yang macam best untuk ditangkap.
Ready..1,2,3. click! Nasiblah siapa yang bakal menjadi mangsa tangkapan lensa kamera handphone. Nak ada DSLR besar pula modalnya. Tapi dapat upgrade ke iPhone 12 Pro Max pun dah memadai kot. Terus lupa DSLR, padahal harga lebih kurang je kot.
Moment pagi yang paling indah selain kabus, embun pun menarik perhatian juga. Kalau ada macro lens gerenti lagi menarik titisan embun bila digambarkan. Embun in english disebut dew.
 [em.bun] |
امبون
Definisi : 1. wap air yg turun pd waktu malam (kerana sejuk);
2. wap air yg telah mengendap menjadi titik-titik (pd daun dll); ~ asap kabus atau embun halus spt asap pd malam hari.
(Kamus Dewan Edisi Keempat)
Tahukah?
Embun betina berbentuk kecil kecil rintik embunnya. Embun jantan, embun yang lebat dan besar titiknya. Embun wujud pada kabus waktu pagi. Kemudian embun mulai kering lebih kurang pukul 7 pagi.
Dalam mencari info embun, baru tahu ada embun betina, embun jantan. Macam tu pulak ye. Ke wujud hanya untuk peribahasa sahaja? Mohon pencerahan.
Peribahasa yang ada kaitan dengan EMBUN
Embun betina : Embun yang kecil-kecil
Embun jantan : Embun yang besar-besar
Embun di hujung rumput : Sesuatu yang tidak kekal
Kutu embun : Seseorang yang suka merayau-rayau sehingga lewat malam
Cakap pasal embun, teringat juga dialog dalam cerita P.Ramlee Do Re Mi tu.
Jebon tu apa?
Jebon tu nenek ko
Nenek aku cik embun, bukan jebon.


End Of Twenty Twenty

Fuhhh..sikit lagi nak masuk tahun baru 2021. Perjalanan tahun twenty twenty (2020) yang indah dan tidak indah.
Bukan lagi tahun 2020, wawasan 2020 yang kita harapkan masa zaman sekolah dulu. Tahun yang kita nanti-nantikan, rupanya tercipta satu sejarah yang kita sendiri tak sangka.
2020, tahun yang semua orang pasti akan ingat sampai bila-bila. Harapnya tak terbawak bawak sampai tahun 2021. COVID-19 please go away. shuhh shuhhh..
Perjalanan sepanjang tahun 2020 yang terpaling banyak ujian dan dugaannya. Simpan sendiri biar jadi kenangan. Tahun 2020 sempat
bercuti honeymoon di Port Dickson
.
Perjalanan blog awal tahun ni sangat sendu, nak update blog pun malas malas gitu. Tak tahu lah kenapa terlalu sendu sangat.
Bulan Januari, 6 entry je kau mampu? Kah! Padan muka dengan diri sendiri. Bukan cakap orang lain eh.
Setiap bulan makin naik, tambah lagi bila PKP (Perintah Kawalan Pergerakan) entry terus bertambah. Tapi ada turun naik jugak.
Bulan Oktober baru lah ada momentum nak update gila gila sikit. Sampai bulan November cecah 106 entry tu. Kemain semangat eh? Baru dapat seru agaknya.
Jumlah Entry tahun 2020 sebanyak 461.
JANUARY (6)
FEBRUARY (13)
MARCH (20)
APRIL (23)
MAY (43)
JUNE (26)
JULY (31)
AUGUST (19)
SEPTEMBER (35)
OCTOBER (53)
NOVEMBER (106)
DECEMBER (86)
Syabas Fiza, syabas! Keep it up untuk tahun 2021 okay. Coretan terakhir sebagai penutup end of twenty twenty.
In case kalau ada yang bertanya, macamana nak buat gambar bergerak atas tu, boleh rujuk entry tutorial yang wak tiga lalat share. Link ada di bawah.
Tutorial : How to add animated photo into blog
Tapi saya tak pandai nak save gif, jadi gunakan perkhidmatan Online Converter,
Video to gif
.
-END OF TWENTY TWENTY-
 اَلْحَمْدُ لِلّٰهِ


Filem Bikin Filem

Filem 'Bikin Filem' dah ditayangkan di Astro First saluran 480 pada 5 November 2020 lepas. Ada yang tonton Filem Bikin Filem ni? Tengok dari teaser tu macam kelakar je.
Ya, Filem Bikin Filem adalah filem komedi lakonan Sherry Alhadad, Azhan Rani, Amerul Affendi, Sharifah Sakinah, Scha Alyahya, Erra Fazira, Zain Hamid dan ramai lagi.
Menurut pengarahnya, Latiff Zami (Mohd Yeop Hitler) filem bikin filem diperam 10 tahun lamanya dan ianya berjaya di tayangkan pada bulan lepas.
Menariknya, filem Bikin Filem ni mendedahkan kepada penonton bagaimana proses sesebuah filem itu diterbitkan sehinggalah ditayangkan di pawagam dan ia bukan satu perjalanan yang mudah.

sumber : Astro First
FILEM BIKI FILEM
Tarikh Tayangan : 5 November 2020
Siaran TV : Astro First saluran 480
Pengarah : Latiff Zami (Mohd Yeop Hitler)
Penerbit : Empire Film Solution
PELAKON
Sherry Alhadad
Sharifah Sakinah
Erra Fazira
Scha Alyahya
Azhan Rani
Zain Hamid
Amerul Affendi
Mark Adam
Azrel Ismail
Azhar Sulaiman
Jasmin Hamid
Syazwan Zulkifly
Kodi Rasheed
Kamarool Hj Yusoff
Ucop
SINOPSIS BIKIN FILEM
Mengisahkan tentang seorang bekas bintang filem terkenal dengan gosip-gosip liar, Khaty (Sherry Alhadad) yang ingin menerbitkan sebuah filem bertajuk ‘Dendam Berbalas’ kerana baru bercerai. Khaty ingin pengarah Rahim G (Azhan Rani) untuk mengarah filem tersebut.
Namun, pelbagai cabaran dan insiden lucu mencuit hati berlaku sepanjang perjalanan pihak produksi menjayakan filem tersebut. Malah setiap kru, barisan pelakon dan pengarah mempunyai macam-macam kerenah dan ragam tersendiri yang menghiburkan.


Filem Saka Nan Sepi

Baru je tengok Official Trailer Filem Saka Nan Sepi yang akan ditayangkan di pawagam rumah masing-masing di Astro First pada 10 Disember 2020 akan datang. Sebelum ni pernah perasan Sherry Al Hadad upload di instagram gambar ala-ala berkhemah dalam hutan.
Katanya Filem Saka Nan Sepi ni ala ala Filem Jumanji. Adalah sikit-sikit unsur Jumanji tu sikit kot. Siapa tengok cerita Filem Jumanji tu tahulah cerita dia best macamana. Tapi janganlah expect macam cerita Filem Jumanji tu pula.
Tengok nama pelakon pun mungkin dah boleh expect cerita ni seram lagi melawakkan. Semua pelakon hebat-hebat ni. Jadi, dijangkakan filem ni tak menghampakan penonton. Filem Saka Nan Sepi, filem komedi seram yang dinantikan pada tahun 2020 ni.
sumber: astrofirstekslusif
Sebuah filem Arahan bersama Azri Azman dan pengarah filem Pusaka Razaisyam Rashid. Saksikan Filem Saka Nan Sepi terbitan Astro Shaw di siaran Astro First.
FILEM SAKA NAN SEPI
Genre : Komedi Seram
Waktu Tayangan : 10 Disember 2020
Siaran TV : Astro First (Ch 480)/ Strim Astro Go
Pengarah : Azri Azman dan pengarah filem Pusaka Razaisyam Rashid
Penerbit : Astro Shaw & Alpha 47 Films
PELAKON DAN WATAK
Syafiq Kyle
Mimi Lana
Sherry Al Hadad
Namron
SINOPSIS SAKA NAN SEPI
Selepas pulang dari aktiviti bercamping, kehidupan sebuah "dysfunctional family" semakin kacau bilau dan huru hara kerana seekor saka yang tak bertuan mahu tinggal bersama mereka. Paling menakutkan, saka tersebut ingin menjadi keluarga mereka.
Apa akan terjadi apabila seekor saka yang tidak bertuan mahu tinggal bersama dan mahu menjadi ahli keluarga? “Saka Yang Mencari Keluarga Angkat”. Agak seram ye disini.


Gua dan Batu Penyu Bukit Meriem Felda Aping

Baru baru ni perasan ada geng hikers kongsikan gambar gua dan Batu Penyu Bukit Meriem Felda Aping di media sosial. Cantik betul tempat prasejarah ni dijadikan satu daya tarikan untuk mereka yang suka hiking.
Kalaulah gua dan Batu Penyu Bukit Meriem Felda Aping ni dekat dengan rumah, laju ke dah ke sana. Bila jauh, kita hanya mampu melihat dari jauh dalam gambar je lah.
kredit :
Kaiba Matsu Photography
Gua dan Batu Penyu Bukit Meriem prasejarah di Felda bukit Aping Timur
Tempat yang menarik untuk dikunjungi ni terletak di antara Felda Bukit Aping Barat dan Gugusan Waha di Kota Tinggi, Johor.
Jarak dari kawasan perumahan dan lokasi lebih kurang 1km sahaja seperti yang dikatakan oleh mereka yang dah pernah sampai sini.
Diberi nama batu penyu mungkin disebabkan ada sebuah batu besar yang berbentuk penyu. Bukit Meriem tu saya tak pastu datangnya dari mana. Belum mengkaji lagi.
kredit : to respective owner
Selain permandangan yang cantik dan ada batu penyu besar tu. Struktur batu besar yang sangat rare menarik perhatian betul. Tak pernah lagi nampak struktur batu yang sebegini. Lain dari yang lain.
Dari atas nampak cantik betul struktur batu ni, kan? Geng hiking, jangan lupa singgah sini. Saya dah pencen hiking. Ni kalau nak hiking semula, pewai!
kredit :
Kaiba Matsu Photography


Hadiah Geng Kuat Komen Blog DuniaShida.Com

Selamat pagi. Lewat bersiaran hari ni sebab kemengantukan sikit lalu idea pun susah nak generate pagi pagi ni. Mood tak sihat betul pagi Isnin ni. Tak cukup tidur lagi. Haihh...Apelah yang banyak sangat nak fikir dalam kepala ni entah.
Wake up! Wake up! Banyak kerja perlu diselesaikan sebelum balik kampung beberapa hari uruskan apa yang patut. Bila kerja sendiri dah selesai. Baru rasa senang hati sikit nak balik. Kalau tak, ada je yang teringat-ingat nanti. Mengganggu betul!
Okay, berbalik kepada tajuk. Last week (tak ingat hari apa) dapat kiriman sampul surat berwarna putih. Sedikit tebal macam ada 'benda' dalam tu. Buka buka ada pendrive dan juga sekeping note. Dari blogger Shida rupanya.
Kira hadiah misteri juga ni sebab tak tahu hadiah apa yang Shida kirimkan. Alhamdulillah..syukur dapat rezeki hadiah pendrive 512GB jenama HUAWEI yang comel ni. Sekali lagi tersenarai dalam geng kuat komen blog duniashida.com.
Pendrive HUAWEI 512GB (72mmx20mm)
USB 2.0 : Support USB version 2.0 and high-speed transmission
Micro interface : Its durable USB port let users securely carry this drive everywhere they go with their new devices.
Rotate : 360 degree rotation. Shell is made of aluminium alloy not only light. Surface is also special polished.
Seiring dengan teknologi zaman sekarang, pendrive ni boleh digunakan untuk Phone, Tablet, PC, TV, Telematics dan Sound.
Terima kasih banyak-banyak Shida untuk kiriman hadiah pendrive ni. Semoga dimurahkan rezeki yang berpanjangan dan penuh keberkatan. Aaminnn
Blog Dunia Sebenar Shida
www.duniashida.com


Hidangan Udang Galah. Wajib Ada!

Alhamdulillah selamat sampai kat kampung. Belum sempat panas bontot. Kena keluar semula bawa abah keluar ambil ubat kat Poliklinik Kesihatan. Ikutkan boleh je keluar tanpa abah sebab nak ambil ubat je kan. Tapi abah mengadu sakit perut cirit birit katanya sejak semalam.
Mujur masa sampai tak ramai orang. Lepas waktu rehat sesi petang. Lepas jumpa doktor, buat urine test juga. Dah ambil monthly ubat dan ubat sakit perut. Settlekan urusan satu lagi. Dah settle dua dua , singgah beli kuih dan buah buahan abah nak makan.
Layankan je selagi dia berselera nak makan. Nanti dia tak selera makan. Kita juga susah hati nak pujuk makan memang payah.
Perut dah berangin teruk sebab tak makan tengahari lagi. Mujurlah dalam perjalanan dah makan roti alas perut.
Balik rumah lepas selesai segala urusan abah mak, sampai rumah lebih kurang 3 ptg. Masak kejap. Mak dah siap siap keluarkan udang galah sebelum keluar tadi.
Tukar baju terus memasak kat dapur. Masak udang galah tumis berlada,  hidangan yang wajib ada setiap kali balik kampung. Favourite sepanjang zaman. Dari kecil sampai besar tak pernah jemu makan. Alhamdulillah rezeki Allah bagi.
Mak abah tahu favourite anak bongsu dia ni. Nak suruh balik kampung, dia pancing kita cakap ada udang galah.
Kat kampung tak dapat nak styling beria untuk food photography. Mana yang sempat dan seadanya je lah. Tak pasal ada yang bising lambat makan nanti. Biasalah kamera makan dulu. Haha
Suka udang galah sungai sebab rasanya manis dan sedikit kenyal isinya. Kena masak pedas baru sedap.
Udang Galah Tumis Berlada
Tumiskan cili api, bawang merah, bawang putih dan kunyit hidup yang dah ditumbuk. Tumis garing, masukkan udang, asam keping dan sedikit air. Gaul rata dan biarkan masak. Lebih kurang gitu lah kaedah masak udang galah tumis berlada masak cara Fiza.
Nanti Fiza sambung blogwalking ye. Sempat blogwalking beberapa blog je ni. Esok esok sambung lagi.


Hukum mengucapkan Selamat Hari Natal/ Merry Christmas

Hari Natal tahun ni jatuh pada hari jumaat. Maka, ramailah ambil cuti hari jumaat. Boleh cuti long weekend terus sampai ahad. Semalam lagi dah ramai cuti awal dan balik kampung sementara masih boleh merentas negeri. Ikut SOP tak tu?
Tahun ni semua perayaan disambut dalam norma baru. Seadanya sahaja. Tak boleh dah nak kumpul ramai ramai macam kebiasaan.
Apa hukum ucapan Merry Christmas?
Persoalan yang seringkali menjadi isu.
kredit : Mufti Wilayah Persekutuan Dr Zulkifli Al Bakri
Kenyataan Mufti Wilayah : Hukum mengucapkan Merry Christmas/ Selamat Hari Natal
Setelah kami amati dan tekuni isu ini dengan berhemah, di samping membincangkan dengan pakar serta kembali kepada rujukan yang muktabar sebagaimana yang telah dilampirkan, maka kami berpendapat hukum mengucapkan Merry Christmas, dan ucapan-ucapan lain yang bermaksud tahniah dan selamat, adalah harus dengan meraikan garis panduan yang telah kami nyatakan.
Ini juga selari dengan keputusan Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-78 yang bersidang pada 12 Jun 2007’:
“Memberi ucapan tahniah dan selamat atau mengirimkan ucapan melalui kad atau alat-alat telekomunikasi seperti e-mel atau sistem pesanan ringkas (SMS) dan sebagainya kepada orang bukan Muslim sempena dengan perayaan agama mereka adalah harus, dengan syarat ucapan itu tidak mengiktiraf, memuji atau memuliakan agama bukan Muslim serta tidak menggunakan sebarang simbol atau lambang keagamaan mereka dalam kiriman ucapan tersebut.”
Kami menguatkan hujah ini melalui kenyataan Syeikh Dr Yusuf al-Qaradhawi dalam kitabnya al-Halal wa al-Haram fil Islam antara lain menyebut:
“Jika kita hendak menyimpulkan ajaran-ajaran Islam dalam tindakannya terhadap orang-orang yang menyalahinya dalam lingkungan apa yang halal dan apa yang haram, maka memadailah kita berpegang kepada dua ayat daripada al-Quran al-Karim yang boleh dianggap sebagai prinsip yang menyeluruh, sebagaimana firman Allah SWT:
لَا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ وَلَمْ يُخْرِجُوكُمْ مِنْ دِيَارِكُمْ أَنْ تَبَرُّوهُمْ وَتُقْسِطُوا إِلَيْهِمْ إِنَّ اللَّهَ يُحِبُّ الْمُقْسِطِينَ. إِنَّمَا يَنْهَاكُمُ اللَّهُ عَنِ الَّذِينَ قَاتَلُوكُمْ فِي الدِّينِ وَأَخْرَجُوكُمْ مِنْ دِيَارِكُمْ وَظَاهَرُوا عَلَى إِخْرَاجِكُمْ أَنْ تَوَلَّوْهُمْ وَمَنْ يَتَوَلَّهُمْ فَأُولَئِكَ هُمُ الظَّالِمُونَ
Maksudnya: Allah SWT tidak melarang kamu daripada berbuat baik dan berlaku adil kepada orang-orang yang tidak memerangi kamu kerana agama (kamu), dan tidak mengeluarkan kamu dari kampung halaman kamu. Sesungguhnya Allah SWT mengasihi orang-orang yang berlaku adil.
Sesungguhnya Allah SWT hanyalah melarang kamu daripada menjadikan teman rapat orang-orang yang memerangi kamu kerana agama (kamu), dan mengeluarkan kamu dari kampung halaman kamu, serta membantu (orang lain) untuk mengusir kamu. Dan (ingatlah), sesiapa yang menjadikan mereka teman rapat, maka mereka itulah orang-orang yang zalim.
Surah al-Mumtahanah (8-9)
Ayat yang pertama di atas tidak hanya menggalakkan seseorang berlaku adil dan saksama kepada orang-orang yang bukan Muslim, yang tidak memerangi, iaitu tidak menunjukkan permusuhan kepada kaum Muslimin dalam agamanya.
Penerangan penuh boleh baca dalam link ini :
https://muftiwp.gov.my/artikel/tahqiq-al-masail/2919-tahqiq-masail-7-hukum-mengucapkan-merry-christmas-kepada-mereka-yang-beragama-kristian


Jasmine & Rose Bud Tea Dengan Kemanisan Daun Stevia

Feeling good sangat dapat menikmati aroma jasmine dan rose bud bersama kemanisan daun stevia. Bukan sekali, bukan dua kali tapi dah banyak kali juga minum teh bunga kering. Antara teh bunga pernah Fiza cuba adalah rose bud, lavender, apple flower dan roselle.
dried rose bud tea
dried apple flower tea
dried lavender tea
dried roselle tea
Berminat nak tahu, bolehlah baca entry lama tahun 2015 tu. Flower tea pemberian ex schoolmate. Schoolmate pun dah tak jual dah flower tea tu. Fiza pun beli lah di shopee. Mana lagi kalau bukan tempat shopping online favourite rakyat jelata. Tak boleh hadap lama-lama shopee tu nanti entah apa lagi masuk bakul angkat sendiri.
Fiza beli dried jasmine bud, dried rose bud dan juga dried stevia leaf. Boleh tak nak cakap, tergoda membeli sebab jar yang comel dengan ikatan tali jut tu. Motif dia nak buat props gambar lah tu kan? Ye, tak syak lagi. Pantang nampak benda comel dan cantik. Semua dia nak buat props.
Tengok air dengan bunga-bungaan macam ni mampu membuatkan hati berbunga bunga juga kan? Air dah menarik dah. Rasa dia menarik tak? Okay mari kita cerita satu-satu rasa air bunga-bungaan kering dengan kemanisan daun stevia ni.
Dried Stevia Leaf
Stevia, spesis herba yang dikenali juga dengan nama sweetleaf, sugarleaf dan sweet herb. Stevia adalah pemanis semulajadi pengganti gula yang jauh lebih manis dan lebih sihat. Biasa nampak kalau produk kesihatan banyak menggunakan stevia sebagai pemanis.
Ini pertama kali cuba buat air menggunakan daun stevia kering. Nak tahu apa rasa dia? Macamana eh nak describe. Rasa dia manis yang light je. Sederhana manis macam tu dalam masa yang sama macam rasa daun teh pun ada.
Bagus ni kalau nak minum teh tanpa gula. Letak daun stevia ni pun dah cukup kalau tengah diet rindu nak minum air teh manis sikit.
Dried Rose Tea
Lepas dah rasa air stevia tu, Fiza letakkan dried rose bud tea. Aroma dried rose bud ni kalau dah letak dalam air panas memang best bau dia. Aromaterapi sangat! Rasa macam duduk spa sambil berehat santai. Kalau dah biasa dengan flavour rose, tak jadi masalah rasa teh rose bud dengan stevia ni.
Dried Jasmine Bud
Pertama kali juga cuba dried jasmine bud. Rasa dia agak sedikit kelat. Tapi bila dah campur dengan daun stevia rasa dia lebih baik. Lebih kurang macam green tea tanpa gula juga.
Yang tak biasa dengan teh tanpa gula mesti kau orang rasa pelik semacam. Yang dah biasa, tak ada masalah bab rasa tu. Nak rasa masam masam sikit boleh tambah hirisan lemon.


Jemapoh Pizza Kayu Api, Pizza Kampung Citoghaso International

Jemapoh Pizza Kayu Api, pizza viral Jemapoh yang semakin popular. Pizza kampung citoghaso international trademark dia. Kalau blogger mudah terpengaruh dengan rakan blogger. Mak mak kita terpengaruh dengan rakan group whatsapp.
Patutlah mak asyik sebut je pasal Pizza Jemapoh tu. Nak cuba rasa pizza kampung Jemapoh tu rupanya. Pergi lah kami berdua ke kedai pizza Jemapoh tu ha.
Jemapoh Pizza Kayu Api
Jemapoh adalah nama sebuah kampung yang terletak di Juasseh, Kuala Pilah, Negeri Sembilan, Malaysia. Bagitau siap siap. Nanti kang ada yang tanya Jemapoh tu apa. Dan disebabkan itu dinamakan Jemapoh Pizza.
Pizza viral Jemapoh ni mula viral sejak PKP. Perniagaan enam beradik yang menghasilkan Jemapoh Pizza Kayu Api telah menjadi tarikan dan lepas tu viral. Benda sedap memang cepat je viral. Unik pula tu menggunakan kaedah tradisional, pizza dimasak di atas dapur sabak menggunakan kayu api.
Masak pizza dengan menggunakan kayu api yang menyebabkan Jemapoh Pizza ni unik bukan biasa biasa dan extra sedap bila dibakar dengan kayu api. Aroma asap asap tu yang menambah rasa kesedapan Jemapoh Pizza Kayu Api ni.
Apa yang saya baca, idea ni tercetus bila mereka terperangkap kat kampung masa PKP tu. Rumah mereka memang ada dapur sabak tu yang memang digunakan untuk masak Pizza bila berkumpul ramai ramai satu family.
Dan ada antara mereka yang pakar dalam bidang roti dan pastri ni. Timbullah idea nak menjalankan perniagaan Jemapoh pizza homemade ni.
Terbayang bayang dah kesedapan Jemapoh Pizza kayu api ni. Almaklumlah memang teringin juga nak rasa pizza tradisional dan klasik macam pizza kampung Jemapoh ni. Yang wujud sekarang jauh jauh pula.
Kedai pizza Jemapoh ni bukan kedai biasa atau dereten kedai tu. Tapi kedai pizza Jemapoh ni adalah rumah kampung. Disebabkan pizza viral Jemapoh ni semakin viral, parkir pun penuh lah. Setelah pusing-pusing 2-3 kali barulah dapat parkir.
Ramai orang, jadinya husband pergi sorang je membeli. Tak dapatlah nak ambil gambar signage kedai. Lebih kurang dalam setengah jam menunggu, dapatlah pizza yang dipesan. Husband kata ada 3 jenis pizza je pun. No wonder lah masing masing keluar bawa 3 kotak.
Masing-masing nak cuba tiga tiga jenis tu mungkin. Tertarik dengan design kotak Jemapoh Pizza Kayu Api ni. Nice sangat design logo dia.
Jemapoh Signature Original
Pizza Jemapoh Signature Original ni sangat recommended kalau nak cuba Jemapoh pizza kayu api ni. Sedap tekau! (tekau =kata kau). Kaya dengan tok nenek topppings. Memang sedap dimakan fresh from dapur sabak.
Dah sejuk of course lah liat sikit roti tu. Hilang nikmat kesedapan tu sikit kalau dah sejuk baru nak makan.
Toppings
Sos pizza premium, sosej ayam smoked, capsicum, tomato, bawang holland, cendawan king oyster, nanas, mozarella & cheese cheddar
Extra cheese RM20 | Extra segalo RM21
Pepperoni Pilah
Katanya All time favourite tak kiro tuo mudo. Budak budak suko sobab takdo sayur. A real classic with a twist! Sodap gak. Tapi lebih suko yang ada sayur, sobab ayo pencinto sayor.
Toppings
Sos pizza premium, pepperoni daging, bawang holland, nanas + mozarella & cheese cheddar.
Tuna Tikey
Tikey tu singkatan dari nama tempat Batu Kikir, sebuah pekan yang terletak di antara Kuala Pilah dan Bahau, Negeri Sembilan. Fresh chili tang tikey! Podeh podeh sikit ikut tokak oghang nismilan tekau pizza tuna tapi podeh- podeh lado api. Sapo ghoma podeh. Wajib cubo!
Yes, Tuna Tikey ni pun sodap amek.
Toppings
Sos pizza premium, tuna flakes, mayonis, lado api, tomato, bawang holland, nanas + mozarella & cheese cheddar.
Harga Pizza Jemapoh
Harga pizza Jemapoh boleh dikatakan harga standard pizza. Berbaloi dengan rasa dan dimasak dengan kaedah tradisional tu. Yang berdekatan boleh lah cuba. Tak rugi mencuba.
JEMAPOH PIZZA KAYU API
No. 27A, Kampung Desa Jemapoh,
Kampung Jemapoh, 72000 Kuala Pilah, Negeri Sembilan
facebook : https://www.facebook.com/JEMAPOH-PIZZA-KAYU-101556301575834/
instagram : https://www.instagram.com/jemapoh_pizza_kayu_api/
disclaimer : Bukan entry berbayar. Sharing is caring.


Kabus Pagi

Pagi ni sempat lah menangkap gambar permandangan kabus sepanjang jalan dari Kuala Pilah ke Seremban. Bila ambil gambar dari dalam kereta ni banyak halangan dia. Selain cermin, kelajuan kereta pun boleh tahan struggle juga.
[ka.bus] |
کابوس
Definisi :
1. wap air yg kelihatan spt asap yg berada dekat muka bumi (biasanya pd waktu pagi): ~ di puncak bukit kian menipis;
2. tidak nyata kelihatan, tidak terang (seolah-olah ditutupi kabus) kabur, kelam: gambar yg ~; hilang ~ teduh hujan prb mendapat kesenangan setelah menderita; berkabus dilindungi atau dilitupi kabus; mengabusi membuat supaya berkabus.
-(Kamus Dewan Edisi Keempat)
Bagaimana Kabus Terjadi?
Wap air yang berada dekat dipermukaan tanah terkondensasai dan membentuk seperti awan. Ini kerana hawa dingin dan kadar kelembapan hampir kepada 100% yang membuatkan wap air terkondensasi.
Kabus tebal pula dipanggil kabut. Kabut pula awan yang bersentuh dengan tanah dan penglihatan kurang jelas dalam 1km berbanding kabus kurang 2km. Untuk perbandingan, kabus kelihatan agak kebiruan manakala kabut keperangan dilihat dari jauh.
Nak tangkap secara tepat memang tak lah. Dapat lah sekeping dua yang elok selepas di edit sikit. Tengok gambar raw senget benget betul tak ikut rules of thirds photography lansung. Janji lawa, ye tak?
Permandangan kabus pagi yang cantik. Sejuk mata memandang. Sejuk lagi terasa sampai ke tulang. Sejuk oii tidur malam kat kampung. Bergabung pula dengan air cond. Lain macam sojuk eh.
1/800 sec at
f
/2.2, ISO 32 4.15mm iPhone 6s back camera
Kebetulan tangkapan mengena di salah sebuah rumah. Rumah bentuk heksagon depan tu. Unik! Sayang gambar kurang sharp. Tangan gegar satu hal pula ye. Janji ada modal buat entry pagi ni. Idea entah merayau pergi mana entah.
sebelum 8 pagi
Kabus bergabung dengan asap bakar sampah tepi tu. Awal pagi dah bakar sampah, tercemar udara pagi yang segar.
Tiba-tiba rasa dunia blog macam hambar. Semua orang sibuk tengah sibuk. Ke diri sendiri yang sibuk tak sempat nak menjengah blog sangat.


Karipap Pusing Frozen Kulit Nipis Rangup, Inti Sedap

Karipap, kuih favourite. Tapi tak pernah lulus nak membuatnya. Inti dah lulus, kulit pula menemui kegagalan setiap kali cuba. Terus give up nak membuat karipap. Apatah lagi nak buat karipap pusing.
Tak ada kekuatan betul nak membuat karipap ni. Nak beli karipap frozen yang sedap amatlah susah ye kawan-kawan. Ada satu kedai kampung kat Pilah tu jual karipap frozen sedap tapi sekarang tak buat dah. Aduhaii, kempunan karipap sedap.
[ka.ri.pap] | کاريڤڤ
Definisi : sejenis kuih yang kulitnya dibuat daripada tepung gandum dan intinya daripada ubi kentang dan daging yang bercampur rempah.
- (Kamus Dewan Edisi Keempat)
Karipap
Kuih karipap, sejenis kuih tradisional yang popular di Malaysia. Biasa dihidangkan ketika minum pagi dan juga minum petang bersama minuman kopi atau teh panas.
Bahan utamanya adalah doh dari tepung gandum dan intinya daripada daging dan juga kentang. Selain ubi kentang, keledek juga boleh dijadikan sebagai campuran dalam inti.
Nama karipap dikaitkan dengan nama inti karipap dimana intinya menggunakan serbuk kari sebagai bahan perasa. Inti karipap sekarang telah dipelbagaikan dan terdapat bermacam macam inti karipap. Tapi yang original juga yang sedap.
Karipap juga dikenali dengan nama epok-epok di Johor dan juga sesetengah negeri yang lain. Karipap in english dipanggil curry puff. Akan tetapi, bentuk curry puff dan pembuatan tak sama. Lipatan di tepi karipap di panggil kelim.
Jenis-Jenis Karipap
Karipap daging
Inti daripada daging lembu dan kentang. Lebih sedap ditambah lada hitam sedikit.
Karipap ayam
Inti karipap daging ayam dan kentang. Ditambah dengan serbuk kari sebagai perasa yang sesuai dengan isi daging ayam.
Karipap ikan (Temosa)
Karipap ikan/temosa : Inti daripada ikan yang digoreng kering bersama bawang dan isi kelapa muda. Rasa inti berlemak dan tak pedas. Terdapat di Pantai Timur ( Pahang, Kelantan dan Terengganu)
Karipap sardin
Inti ikan sardin dan ada kalanya karipap sardin dibuat bentuk panjang seperti pastri curry puff.
Karipap pusing
Karipap pusing merujuk kepada kulit karipap yang digelek berlapis-lapis dan akan menghasilkan corak lapisan yang cantik dan lebih rangup. Lebih mudah dikenali disebabkan lapisan kulit. Intinya daripada kentang atau keledek dengan perasa serbuk kari.
Karipap mini
Mini merujuk kepada saiz yang kecil. Inti di isi dengan serunding ikan. Dijadikan juga sebagai kuih raya.
Mana satu yang menjadi favourite?
Okay, sambung semula cerita intro tadi. Karipap frozen sedap tu tak ada tapi karipap pusing frozen kata kakak kedai tu. Okay, bolehlah. 1 pack karipap RM6 ada 10 pcs dibungkus dalam plastik ziplock. Saiz sederhana je.

Sekali goreng habis terus. Kulit dia nipis dan rangup, inti penuh dan boleh tahan sedap juga. Jarang nak jumpa frozen food yang sedap. Kira lulus lah dari segi rasa ikut selera saya. Boleh lah kalau nak repeat order.
Nanti mesti yang tanya, beli kat mana karipap pusing frozen? Tu dalam gambar dah siap siap letak maklumat penuh lagi.
Karipap Pusing Frozen
No. 149, Batu Satu
Jalan Seremban Lama
Kuala Pilah, N9
Ichah : 017-3101186


Kenapa Nak Beli Luar, Jom Masak 3 Resepi Ringkas Ini Di Rumah

Sejak Perintah Kawalan Pergerakan (PKP) bulan mac haritu, masing-masing tunjuk bakat memasak di dapur. Banyak betul menu
viral
 yang dicipta sehinggakan wujudnya
page
 "Masak apa tak jadi harini". Masih ingatkah lagi?
Yang mana masih dalam Perintah Kawalan Pergerakan Bersyarat (PKPB)
area
 yang belum
left group
 lagi, kita bertabahlah dulu bersama-sama. Marilah kita sambung tunjuk bakat memasak. Tak dapat keluar nak membeli
grocery
 tak mengapa sebab ada
online

grocery delivery
Malaysia.
Jom Masak 3 Resepi Ringkas Ini Di Rumah
Bila lama dah duduk terperap kat rumah, mesti otak pun dah buntu tak tahu nak masak apa. Sampai mood kurang rajin tu, lebih suka masak resepi ringkas dan sedap. Kalau kau orang tak ada idea nak masak resepi ringkas tu, boleh tiruvasi  3 resepi ringkas ini di rumah.
3 Resepi Ringkas Di Rumah
1. Resepi Udang Masak Lemak Cili Api Campur Nanas
Bahan-Bahan
Cili Api (sukat ikut tahap kepedasan masing-masing)
Kunyit Hidup
Udang
Nanas
Santan (1 kotak)
2 cawan Air
Garam Secukup Rasa
Cara masak lemak cili api campur nanas
Kisar halus cili api dan kunyit hidup. Masukkan bahan kisar tu dalam periuk bersama santan, air, garam dan juga nanas. Didihkan dan biarkan masak sambil mengacau supaya santan tak pecah minyak. Malas mengacau perlahan kan api dapur je.
Tapi jarang santan kotak pecah minyak beria kan. Buka api perlahan pun dah okay. Hujung hujung baru kacau pun boleh. Bila nanas dah lembut, akhir sekali baru masukkan udang. Udang ni sebaiknya letak lambat sikit sebab udang jenis cepat masak.
Kuah kalau nak pekat tak perlu letak air banyak sangat. Kalau pedas sangat letak lah gula sikit.
2. Resepi Telur Dadar Kucai
Bahan-Bahan
3 biji telur
secubit garam
kucai *dikerat kerat
1/2 biji bawang holland * boleh didadu atau hiris
2 sudu minyak masak
Cara masak telur dadar kucai
Pecahkan telur dan masukkan garam. Pukul rata telur, kemudian masukkan kucai dan bawang holland. Panaskan minyak (sebaiknya guna non stick pan) dan curahkan adunan telur bersama kucai tadi.
Biarkan masak dulu kemudian baru terbalikkan. Tunggu bahagian bawah masak sekejap dan angkat. Mudah dan ringkas bukan?
3. Resepi Kuew Teow Goreng
Bahan-bahan
Kuew teow halus
2 ulas Bawang putih
2 sudu besar minyak masak
2 sudu besar cili kisar
garam secukup rasa
1 biji telur
Kucai
Kicap
Untuk tambah lagi sedap letaklah rencah lain seperti sotong, udang, kerang, fishball, fishcakes, kobis, taugeh dan lain-lain ikut selera masing-masing lah ye.
Cara masak kuew teow goreng
Panaskan minyak, tumiskan bawang putih yang ditumbuk. Bila dah naik bau dan garing, masukkan cili kisar dan biarkan garing sikit. Lepas tu baru masukkan rencah basah seperti udang, sotong, kerang, fishball dan lain-lain yang sewaktu dengannya.
Bila dah agak masak, masukkan garam dan kacau. Kemudian baru pecahkan telur, kacau. Masukkan kuew teow dan kicap. Kacau lagi dan akhir sekali barulah masukkan sayur kucai dan taugeh.
Tu dia 3 resepi ringkas di rumah yang boleh dicuba. Bahan-bahan pun tak banyak dan mudah disediakan. Kenapa nak beli luar kalau boleh masak sendiri resepi ringkas ni. Boleh makan panas-panas lagi sedap. Kebersihan juga terjamin gitu.
Tak ada bahan-bahan masak, malas nak keluar membeli? Ada caranya!
Grocery Delivery : Pandamart by Foodpanda
Tak payah susah susah kau orang nak bersiap dan keluar membeli. Tak perlu buang masa nak beratur masuk kedai membeli barang. Segala barang runcit untuk buat resepi ringkas ni boleh order guna
Pandamart by Foodpanda
 dengan perkhidmatan
grocery delivery
.
Buat tempahan dan tunggu je barang runcit sampai terus depan pintu rumah. Dah ada yang lebih mudah, buat apa nak susah payah. Lainlah kalau boleh pergi membeli sambil tu boleh bebas ber
shopping
. Semua pergerakan terhad.
Grocery delivery
memudahkan kerja suri rumah nak membeli barang dapur. Dah ada barang dapur mesti lebih rajin memasak kat rumah. Yang penting rajin nak mencuba.
Stay safe
 di rumah selagi pandemik covid-19 masih belum berakhir. Selamat  membeli barang runcit menggunakan
grocery delivery
 dan selamat mencuba 3 resepi ringkas yang dikongsikan di atas. Sesuai untuk orang bujang atau yang suka masak ringkas di rumah.


Kerepek Kentang Paling Macho Dan Paling Hot

Craving satisfied! Lega bila keinginan sesuatu makanan tu berjaya memuaskan hati si tekak. Bila kita lama tak makan sesuatu yang kita suka. Mesti akan buat kita rasa nak makan tetiba. Pernah rasa tak macam tu.
Selagi tak dapat, selagi tu akan diusahakan sampai dapat. Ala, apa salahnya teringin makan pun. Mengidam bukan untuk perempuan mengandung je. Sesungguhnya mengidam itu milik semua orang. Ayat sedapkan hati sendiri.
Masih ingat lagi cerita
mister potato paling hot?
 Kisah tersalah beli kerepek kentang yang di inginkan tu. Okay kali ni husband beli yang betul punya. Kerepek kentang paling macho dan paling hot.
Suka beli mister potato sebab tak terlalu masin. Sedang sedang saja. Tak tahu lah kalau lidah orang lain rasa masin ke apa. Sekali hadap berdua habis satu pack jumbo ni yang berharga RM3.90 di speed mart.
Sedap dan harga seiring. Banyak juga kerepek kentang dalam pack jumbo ni. Penuh sebekas tupperware IKEA penutup hijau saiz besar tu. Bukan kembung isi angin semata-mata.

Husband pun terjebak suka makan kerepek kentang macam ni berbanding dalam bekas panjang tu. Itu tak feel sangat rasa kentang dia. Lebih kepada bentuk kerepek kentang yang cantik. Sekali beli dua terus kerepek kentang paling hot dan paling macho. Dua dua sedap!
Menarik betul nama-nama kerepek dalam setiap pek keluaran Mister Potato ni. Bukan nama je menarik, rasa pun menarik. Paling tak boleh move on dengan
potato chips sweet potato
 tu kan.
Variasi Mister Potato Chips
Paling Macho/The Macho- Barbeque (BBQ)
Paling Menyengat/The Hot- Hot & Spicy
Paling Otai/The Boss- Original
Paling Drama/The Diva- Sour cream & Onion
Paling Manja/The Princess -Tomato
Paling Menyengat/The Buzzy Body -Honey Cheese
Paling manja tu rasanya tak akan beli sebab tak berapa suka tomato. Belum cuba The Diva sour cream & onion tu. Nanti nak cubalah!
Ada yang dah cuba? Mana satu paling favourite kau orang? Fiza suka The Macho dan The Hot.


Kuasa Cintamu Dato’ Sri Siti Nurhaliza

Alhamdulillah. Tumpang gembira bila penyanyi tersohor Malaysia Dato’ Sri Siti Nurhaliza (TokTi) umumkan berita sedang hamil anak kedua. Aafiyah bakal jadi kakak! Dalam hari yang sama pengumuman dibuat, Dato’ Sri Siti Nurhaliza juga melancarkan Muzik Video Kuasa Cintamu.
Lagu Kuasa Cintamu karya ciptaan Melly Goeslow dan lirik tulisan Dato’ Sri Siti Nurhaliza sendiri. Lagu Kuasa Cintamu jugaa salah satu lagu yang ada dalam album terbaharu ManifestaSiti2020 yang didedikasikan buat Aafiyah. Muzik Video Kuasa Cintamu sangat istimewa dengan menampilkan anaknya, Siti Aafiyah.
sumber : google
Bukan hanya tu, penggambaran Muzik video Kuasa Cintamu juga sangat mencabar kerana penggambaran dalam satu urutan tanpa henti. Tak ada cut cut gitu. Dalam masa yang sama tukar persalinan dalam beberapa saat je. Dari baju kuning ke baju merah.
Satu Muzik Video yang menarik, penceritaan kehidupan Dato’ Sri Siti Nurhaliza dari kecil sehingga kini memiliki Aafiyah. Kalau Datok' K ada sekali dalam muzik Video, pasti lagi menarik dan boleh jadi kenangan terindah.
Lirik Lagu Kuasa Cintamu - Dato’ Sri Siti Nurhaliza
Penulis lirik : Dato’ Sri Siti Nurhaliza
Komposer : Melly Goeslaw
Ku mengkhabarkan pada awan
Jangan terus jadikan mendung
Kerna alam ingin cahaya
Untuk terus hidupkan terang
Semenjak aku menatapmu
Hilang pandang hatiku galau
Tak pernah lagi lelap tidurku
Tanpamu mengiring pejamku
Kehadiranmu
Seperti tak mungkin bisa terjadi
Telah Kau ikhlaskan doaku ini
Dari dulu kumenunggu
Dikaulah harapan
Satunya yang tak dapat kugambarkan
Ternyata ini membuatku jatuh
Jatuh cinta
Jatuh cinta lagi
Hebatnya kuasa cintamu
Engkau mendengar rayuanku
Telah kau kirim cinta ini
Kubahgia kini kau di sisi
Kehadiranmu seperti
Tak mungkin bisa terjadi
Telah kau ikhlaskan doaku ini
Dari dulu (dari dulu) kumenunggu, woo
Dikaulah harapan
Satunya yang tak dapat kugambarkan
Ternyata ini membuatku
baca juga :
tonton muzik video kuasa cintamu Dato' Sri Siti Nurhaliza


Lotus Biscoff Vanilla Cheesecake Sedap Baq Hang!

Buat pertama kalinya merasa Lotus Biscoff Vanilla Cheesecake terus dan tak boleh move on. Sedap baq hang! Balik kampung haritu sempat jugalah merasa makanan yang tengah viral sekarang ni. Dah lama ke atau baru viral, entahlah. Bab bab viral ni agak lambat sikit terjebak.
Anak buah dok whatsapp "Ucu nak tak?" dengan menghantar gambar lotus biscoff vanilla cheesecake dengan choco cheese cake. Mahunya ucu dia yang sorang ni kata tak nak. Dua dua kek sedap. Maka, order lah dua dua tu sekali. Anak buah tolong orderkan sebab dia dah biasa beli dia seller tu.
Choco Cheesecake bagi anak buah sorang lagi sebab birthday dia beberapa hari lagi. Bagi kek birthday comel in advance. Fiza dapat rasa lotus biscoff vanilla cheesecake je lah. Sebab nak rasa punya pasal, so beli untuk merasa je lah cerita dia. Rupanya tak cukup. Padan muka!
Tu diaaa rupa Lotus Biscoff Vanilla Cheesecake sedap tak tau nak habaq. Walaupun yang biasa nampak orang jual versi bentuk bulat dengan biskut lotus sekeping kat atas tu, tapi dapat rasa yang versi loaf macam ni pun okay.
Ye, walaupun tak ada biskut lotus atasnya tapi rasa lotus biscoff vanilla cheesecake tetap ku kenang. Setiap kali suap mesti rasa nak cakap sedap. Over sangat kan!
Kek dia moist. Tambah lagi rasa caramel gula dan gula melaka tu sedapnya alahaiii..ni versi kek yang dibakar layer bawah tu, bukan jenis no bake tu. Sedap versi bakar ni.
Harga RM15 untuk satu loaf kek dalam bekas plastik makanan ni. Orang Segamat boleh order Lotus Biscoff Vanilla Cheesecake sedap ni kat instagram
@Sheeraizan
.
Ala kadar ambil gambar. Kat kampung photoshoot outdoor terus. Malas nak styling bagai. Ini pun nak cepat cepat snap buat modal entry punya pasal. Kah! Blogger kan, kena lah gigih demi sekeping gambar untuk entry.
Berakhir sudah percutian di kampung dan menguruskan beberapa urusan ambil ubat abah dan appointment mak. Kemas rumah mak, pasang kayu langsir. Dah macam nak raya pun ada. So sibuk balik kampung tak sempat nak hadap blog.
Now, kembali ke jalan utama. Kembali berblog seperti biasa. Banyak dah tinggal ni nak berbalas komen dan blogwalking. Tunggu ye.


Masih Belum Boleh Left Group, PKPB Sambung Lagi

Tak sabar betul tunggu
Sidang Media Menteri Kanan Pertahanan umumkan pasal PKPB
 tadi dengan harapan PKPB ditamatkan. Berdebar lain macam, macam tunggu pengumuman result SPM! Ternanti-nantilah PKPB Seremban ditamatkan.
Tapi..kecewa dah hampa sungguh bila PKPB dilanjutkan. Tiba tiba rasa nak bertukar jadi hulk. Stress terus dibuatnya.
استغفر الله العظيم
Selepas dengar habis sidang media. Rentas daerah dan negeri dibenarkan. Alhamdulillah. Bolehlah balik kampung dua-dua. Haritu husband nak balik Pilah hantar ubat mak dan uwan yang kena ambil kat Seremban.
Pergi Balai Polis, Polis kata pos je. Tak boleh rentas daerah! Aduii. ubat dah lah tinggal sikit. Nak pos entah bila nak sampai. Sudahnya isnin nanti lah baru hantar ubat mak dan uwan.
kredit : MKN
Sidang Media Menteri Kanan Pertahanan PKPB (5 Disember 2020)
Pulau Pinang
PKPB ditamatkan kecuali 2 mukim
PKPB : Mukim 12 (Daerah Barat Daya)
PKPD : Mukim 13(Daerah Timur Laut) PKPD
Perak
PKPB di Perak ditamatkan kecuali daerah Kinta, Mukim Teja dan Mukim Changkat Jong
Selangor
PKPB dilanjutkan sehingga kecuali tiga daerah, Sabak Bernam, Hulu Selangor dan Kuala Selangor.
Putrajaya
PKPB di Wilayah Persekutuan Putrajaya ditamatkan.
Negeri Sembilan
PKPB di Negeri Sembilan ditamatkan kecuali daerah Seremban dan Port Dickson
Johor
PKPB ditamatkan di Daerah Mersing, Johor.
PKPB semula daerah Johor Bahru, Batu Pahat dan Kulai
Kelantan
PKPB di Kelantan ditamatkan kecuali bagi daerah Kota Bharu, Pasir Mas, Machang dan Tanah Merah
Sabah
PKPB di Labuan ditamatkan
PKPB di Sabah dilanjutkan
Nota Penting!
Rentas daerah dan negeri dibenarkan. Tiada sekatan lagi kecuali PKPD. Ada kelonggaran sikit syukurlah. SOP jaga sampai bila bila. Tu je nak pesan. Bila longgar ni jangan mudah buat-buat lupa.


Nafas Cinta - Khai Bahar & Aina Abdul

Lagu 'Nafas Cinta', single terbaru Aina Abdul duet bersama Khai Bahar. Video Muzik rasmi Nafas Cinta juga telah dilancarkan pada 18 Disember 2020 yang lepas. Boleh tengok di channel YouTube Aina Abdul. Muzik video yang sangat menarik dalam bentuk animasi.
sumber :
studiofirepulse
Padu paduan gabungan suara Aina Abdul dan Khai Bahar. Sedap didengar dengan lirik dan irama yang membuai rasa. Lagu ini dicipta khas kepada pasangan yang ingin bercinta sehingga ke alam perkahwinan.
Tajuk Lagu : Nafas Cinta
Artis : Khai Bahar & Aina Abdul
Lirik : Aina Abdul & Wan Zakaria
Komposer : Khai Bahar & Aina Abdul
Lirik lagu Nafas Cinta - Khai Bahar & Aina Abdul
Bagaikan bidadari
Kau menjelma di depanku bagai ilusi
Tak pernahku menduga melihatmu
Ku terpaku ku membisu
Berdetak jantungku kamu…hooo
Rasa yang membara
Menusuk terus ke jiwa rasa yang ku ada
Setiap nafasku hanya kamu rasa yang mendalam
Sungguh ku cinta padamu hanya kau sayangku
Kau tercipta hanyalah untukku
Tak pernah ku menduga melihatkmu
Ku terpaku ku membisu
Berdetak jantungku kamu…hooo
Rasa yang membara
Menusuk terus ke jiwa rasa yang ku ada
Setiap nafasku hanya kamu rasa yang mendalam
Sungguh ku cinta padamu hanya kau sayangku
Kau tercipta hanyalah untukku
Kita kan bersatu
Percayalah oh sayangku
Yang ku ingin hanya kamu…hooo
Rasa yang membara
Menusuk terus ke jiwa rasa yang ku ada
Setiap nafasku hanya kamu rasa yang mendalam
Sungguh ku cinta padamu hanya kau sayangku
Kau tercipta hanyalah untukku
baca juga :
tonton muzik video Nafas Cinta Aina Abdul dan Khai Bahar
sumber : Youtube Aina Abdul


Oncidium Orchid, Yellow Gold Orchid Yang Cantik Lagi Menawan

Orkid, sejenis bunga hiasan yang cantik. Ada banyak jenis orkid yang mempunyai peminatnya sendiri. Ada orkid hiasan, ada orkid hutan yang mempunyai nilai harga yang sangat tinggi.
Harga bak golongan bangsawan. Mungkin disebabkan itu juga ramai yang tak berminat dengan bunga orkid ni. Tapi orang kata kalau dah minat, sanggup je berhabisan duit. Minat orang lain-lain. Jadi, ikutlah minat masing-masing.
Bunga Orkid
Orkid dalam bahasa inggeris adalah Orchid. Dalam bahasa melayu dipanggil bunga Anggerik. Tapi kini nama Inggeris sering digunapakai secara meluas dengan ejaan orkid. Perkataan orkid juga wujud dalam kamus dewan bahasa dan pustaka.
[or.kid] | اورکيد
Definisi : beberapa jenis tumbuh-tumbuhan atau bunganya, spt Vanda spp.; Arundina spp.; anggerik. (Kamus Pelajar Edisi Kedua)
[or.kid] | اورکيد
Definisi : 1. tumbuhan daratan atau epifit dr famili Orchidaceae yg bunganya berwarna terang dan cantik, anggerik; 2. bunga dr tumbuhan 1. di atas, anggerik.
(Kamus Dewan Edisi Keempat)
[ang.ge.ri/] | اڠݢريق
Definisi : beberapa jenis tumbuh-tumbuhan atau bunganya (bunganya tidak mudah layu); orkid. (Kamus Pelajar Edisi Kedua)
kredit : Dewan bahasa dan pustaka.
Bunga orkid dari Orchidaceae yang merupakan famili terbesar dalam pohon berbunga Angiosperma. Orkid merupakan bunga kebangsaan negara Singapura. Ada banyak jenis orkid hidup.
Pokok orkid gantung biasanya dijadikan sebagai orkid hiasan.Di kampung kampung, orkid juga ditanam di dalam tanah tanpa pasu.
Jenis-Jenis Orkid di Malaysia
Dendrobium
Phalaenopsis
Arachnis
Vanda
Cattleyan
Oncidium
Mak saya salah seorang peminat orkid. Itu dulu sebab dah jarang nampak mak beli bunga orkid. Mungkin sebab harganya agak tak masuk akal pada mak. Sebab tu mungkin mak dah stop beli. Mak mertua pun ada juga tanam bunga orkid.
Cuma ada satu je pokok orkid yang berbunga. Cepat cepatlah saya snap sebelum melepas bunga gugur atau tamat tempoh cantiknya. Bunga pun ada jangka hayat dia.
Bukan selamanya mekar dan cantik. Bunga Oncodium Orchid ni menarik perhatian betullah. Lebat pula dia berbunga.
Oncidium orchid ni dikenali dengan nama yellow gold orchid. Nampak tak warna yellow gold yang menyerlah tu. Siapa suka warna kuning terus jatuh hati tengok. Kuning dia ceria dan terang betul. Nice colour is it?
Cara Menanam Orkid
Orkid ni medium penting dia sabut kelapa, arang dan pecahan batu bata. Orkid mudah ditanam dan boleh hidup tanpa tanah bergantung kepada jenis. Tak arif sangat tentang penanaman bunga orkid. Cuma biasa nampak di tanam menggunakan medium sabut, arang dan pecahan batu batu tu je lah.
Petua Orkid Cepat Berbunga
Ada bermacam macam petua yang Fiza jumpa. Yang biasa dan mudah dibuat menggunakan kulit telur yang ditumbuk halus. Ada juga menggunakan baja organik macam tahi kambing. Ada juga menggunakan baja moden, contohnya ezigrow.
Cara Perjagaan Orkid
Penjagaan orkid sama seperti penjagaan bunga yang lain. Cumanya kena faham setiap jenis pokok orkid. Perlu disiram, dibaja dan diletakkan di tempat yang sesuai. Buang akar akar yang reput dan mati. Pendek kata, kena kerap belek belek pokok lah untuk pastikan pokok orkid hidup subur.
Sebab tu peminat orkid ni rajin membelai pokok orkid. Agaknya lah. Tapi betul ke macam tu? Mak saya dulu pun ralit je tengok pokok orkid. Sekarang ni mak tak manjakan sangat pokok orkid. Jaga macam biasa je. Bunga pun dah jarang muncul. Tak letak baja agaknya kot.
Mak mertua pun biarkan je pokok bunga orkid ni tepi pagar. Tak jaga sangat pun. Biasalah, pokok pokok kat kampung ni tak jaga sangat pun dia boleh survive. Mungkin sebab persekitaran kampung membuatkan pokok pokok hidup subur juga.
Tak letak baja apapun, tahu tahu dia berbunga lebat macam ni. Sebelah tu daun kari tumpang menyelit dalam gambar. enterframe pula dia.


Percubaan Buat Dan Guna Baja Yakult, Telur dan Ajinomoto

Kemain beria nak cuba cara buat baja guna telur, yakult dan ajinomoto yang viral tu untuk suburkan tanaman. Ada yang dah cuba ke
diy baja untuk suburkan tanaman guna yakult, telur dan ajinomoto
 yang pernah saya kongsikan sebelum ni?
Macamana hasilnya, okay ke tidak? Saya pun baru nak mencuba nak tengok keberkesanan baja untuk suburkan tanaman tu. Dengan semangatnya masa beli barang dapur, beli sekali beli yakult dan ajinomoto.
Telur masih ada stok lagi kat rumah. Jadi, tak perlu beli lagi. Lepas dah campurkan sebotol yakult, 2 biji telur dan ajinomoto dalam satu bekas. Goncang bagi keluar berbuih banyak. Memang berbuih banyak lah naik seinci dari sebelumnya.
Saya biarkan semalaman je. Dah itu pesanan yang ditulis. Tapi tak campurkan dengan air dengan 10 liter sebab tak ada bekas besar. Campur dengan 1 liter air biasa je. Derhaka sangat kan dengan resipi asal baja tu.
Dengan alasan, nanti bila masukkan dalam botol spray tambah lagi air. Boleh tak gitu? Asal boleh je kan. Kalau tak jadi, dah tahu dah mana silapnya. Sila jangan tiru aksi ini di rumah. Ikut cara asal okay.

Apa jadi lepas wembur baja yakult, telur dan ajinomoto?
Nak tahu apa jadi, kenalah tunggu hasilnya sebab baru 2 kali je pun saya sembur baja tu. Masih tak nampak lagi kesannya.
Tapi kan, yang tak bestnya baja ni dia mengeluarkan bau hanyir telur sikit dan bau masam yakult tu. Ye lah kan, bahan tu diperam. Telur mentah diperam, haruslah berbau sikit.
Pada saya, baja ni sesuai untuk disemburkan untuk tanaman outdoor yang kawasannya luas supaya bau tu tak berapa nak bau sangat. Kalau jenis rumah taman yang ruangnya tak berapa nak besar sangat dan outdoor jenis tertutup sikit, dinasihatkan sembur sikit-sikit je.
Tanaman indoor tak digalakkan untuk sembur baja ni melainkan pengaliran udara dalam rumah okay. Kalau jenis tahan bau takpa. Kalau jenis sensitif bau macam saya, lebih baik jangan sambur. Nanti tak selesa pula duduk dalam rumah terbau something yang tak best.
Guna air basuhan beras untuk suburkan Tanaman
Ada cara lain lagi untuk suburkan tanaman dengan menggunakan air siraman beras. Yang ni mungkin lebih sesuai untuk tanaman indoor. Yang pastinya lebih menjimatkan dan lebih mudah nak sediakan. Yaa betul!


Perkhidmatan Google Seluruh Dunia Terhenti Seketika

Gelabah sekejap bila google buat hal. Boleh pula dia acah-acah kita berhenti perkhidmatan seketika. Perkhidmatan google mengalami gangguan besar selama lebih kurang satu jam seluruh dunia hari isnin semalam mengakibatkan pengguna internet tak dapat access perkhidmatan internet daripada google.
Apakah Sebahagian perkhidmatan google :
Gmail
Google Search
YouTube
Blogger
Google Maps
Google Drive
Google Calendar
Google Docs
Google Slides
Google Sheets
Google Groups
Google Hangouts
Google Keep
Google Tasks
Ahh sudah, dah kenapa email dan dashbord blogger tak error je ni. Kena hacked ke apa? Itu je yang terlintas dalam fikiran. Tak terfikir pula google akan ada gangguan lama macam ni.
Puas lah dok tekan refresh. Still tak loading page dan keluar error. Lebih kurang dekat pukul 9 malam barulah dapat access email, dashboard blogger dan blog.
Memang terkesan sungguh bila google buat hal macam ni terutamanya YouTube, Gmail, Google Maps dan Blogger. Lebih dari 40 ribu aduan diterima dari serata dunia. Mana tidaknya, ianya menjejas kerja dan pendapatan mereka yang menggunakan perkhidmatan google.
Patutlah nampak adsense segan silu nak naik semalam sebab blog tak boleh view pun. Okay takpe, bukan rezeki semalam. Mungkin rezeki hari ni lebih baik.
Gangguan perkhidmatan google kali ni dikatakan lebih teruk daripada gangguan besar tahun lepas. Macam ingat-ingat lupa kejadian tu. Masihkah kau orang ingat?
Bukan blog dan website je terjejas teruk, beberapa apps juga tak dapat nak access dalam masa yang sama. Bila perkhidmatan besar macam ni tergendala memang akan menjejaskan kerja yang berkaitan.
berita penuh : https://www.bharian.com.my/dunia/amerika/2020/12/765079/khidmat-google-gmail-youtube-global-alami-gangguan


Petua Memilih Tembikai Untuk Peminat Tembikai

Siapa suka tembikai? Tahu tak jenis tembikai yang manis isinya jika dipandang rupa tembikai tu? Kalau tanya saya, tahu makan je!. Nak beza kan tembikai manis ke tidak memang tak tahu lansung.
Selalunya minta tolong penjual tu, minta dia pilih yang manis. Itu kalau beli kat kedai buah. Kalau beli kat mall, siapa pula nak tolong pilihkan. Betul tak?
Jadi, bolehlah gunapakai ilmu petua memilih tembikai mengikut selera masing-masing. Boleh juga tahu tanda tembikai tu manis melalui rupa tembikai dan jenis tembikai yang dijual.
Tembikai Merah
Tembikai merah atau nama saintifiknya Citrullus lanatus var. Lanatus dari famili Cucurbutaceae. Asalnya dari Utara Afrika. Tembikai bukan hanya boleh ditanam di ladang yang luas. Tapi boleh juga di tanam di halaman yang kecil.
Siapa suka tembikai tu kalau rajin, silalah cuba tanam. Kot kot berhasil. Tak cuba tak tahu, kan.
Petua memilih tembikai
Saiz sekata & berat = tembikai manis
Lonjong = tembikai berair (watery)
Ada tanda kuning/oren = tembikai sedap
Ada tanda putih = tembikai tak ada rasa
Sarang saiz kecil = tembikai tawar
Sarang saiz besar = tembikai manis
gelap dan kusam = tembikai ranum
berkilat = belum ranum
kredit : to respective owner
Bagi senang nak ingat, pilih mana satu jenis tembikai yang kau orang suka. Suka tembikai rasa sedap, cari je yang ada tanda kuning/oren tu. Takpun, sebelum membeli simpan siap siap gambar ni.
Apa beza tembikai kuning dan merah?
Beza dia mudah je, warna isinya lah. Macamana nak tahu tembikai tu warna  merah atau kuning? Tembikai kuning, corak luar tu lebih terang dan jelas.
Sejauh mana kebenaran petua memilih tembikai dalam gambar ni? Siapa pakar, silalah komen ye. Terima kasih.
Satu petua lagi yang dikongsikan oleh wak. Terima kasih wak.
cari tangkai buah yang dah kecut -
Warisan Petani


Pizza Hut Sweet & Sour Cheesy Bites

Sebelum 31 berakhir, semalam dah siap siap redeem free cheesy poppers Pizza Hut. Voucher valid sampai 31 Disember 2020 je. Sebelum kerugian, baiklah kita order cepat.
Alang alang dah order, order sekali pakej combo pan pizza chicken sensation, free mushroom soup and onion ring. Dapat juga free roasted drumettes berempah 4 ketul. Banyaknya free tu. Total bayar cuma RM15 je untuk pan pizza chicken sensation (regular) + free mushroom soup + free onion ring.
Lepas place order untuk self pick up. Staff Pizza Hut call, katanya cheesy poppers dah habis. Boleh tak gantikan dengan sweet & sour cheesy bites? Lepas tu onion pun habis, gantikan dengan crispy fries okay tak?
Tak banyak karenah. Okay je.
Sweet & Sour Cheesy Bites
Seperti kebiasaan, Pizza Hut akan keluarkan Sweet & Sour Cheesy Bites sempena perayaan Tahun Baru Cina yang bakal tiba Februari nanti. Signature dish untuk Chinese New Year lah kiranya ni.
Sedap ke Sweet & Sour Cheesy Bites
Nak makan dan nikmati kesedapan sweet & sour cheesy bites ni kena makan panas-panas, barulah ada cheesy tarik tu. Bawa balik rumah, kurang dah cheesy tarik. Tapi masih sedap lah.
Roti gulung hujung tu selain ada cheesy, rasa dia macam garlic bread. Masin masin cheese dan butter gitu. Sedap! Nanas tengah tengah tu manis, saya suka!
Roasted Drumettes Berempah & Crispy Fries
Roasted drumettes berempah Pizza Hut ni boleh tahan juga sedap. Luar nampak juicy tapi dalam dia agak kering sikitlah. Crispy fries dia sedap, memang cripsy walaupun dah sejuk sikit. Macam digoreng dengan salutan tepung bukan macam fries biasa biasa tu.
Pan pizza chicken sensation dan mushroom soup je tak ada dalam gambar. Itu dah biasa sangat kan. So kalau nak cuba Sweet & Sour Cheesy Bites, silakan.
Sementara tengah musim Sweet & Sour Cheesy bites. Dah macam duta Pizza Hut pula promote. Silalah bagi saya free lagi. Hihi
Thank you
Pizza Hut
!


Planner Twenty Twenty One

Yeay, finally! Sampai juga planner twenty twenty one (2021). Pre Order bulan October haritu. Tak rugi menunggu lama bila dapat apa yang kita nak. Untuk ke tiga (tahun ketiga) kalinya masih setia memilih planner cantik lagi cute. Siapa suruh you cute sangat.
Planner 2019
Planner 2020
Tak boleh move on dengan design setiap tahun. Paling menarik sekali tahun ni lah sebab serba serbi
ROSE GOLD
. Walaupun tahun depan masih samar samar lagi tak boleh nak plan apa pun.
Itu lain cerita. Yang penting setiap hari dah biasa menulis dalam planner. Tak pernah kosong lagi. Benda dah biasa, kalau tinggal janggal pula rasa. Istilah dia lebih kurang macam tu lah.
Islamic Planner 2021 The Wife & Co
Descriptions
Standard A5 Size
Clear PVC cover
Get both front cover designs for free
Rose Gold ring bindings (20mm)
210 pages (100gsm paper)
Modern vintage theme with combination of sage green & rose gold terracotta
Full Contents
2021 Calender & holidays
2 Pages monthly spread
Monthly goals setting template
Weekly planner
Monthly financial planner
Habit/Ibadah tracker
Ramadhan planner
Extra Tracker & checklist
20 Blank pages
Bukan je warna rose gold tu menawan hati. Dapat 2 cover untuk planner ni for free! Yes, free je. Tak perlulah nak pening pilih nak guna cover mana satu untuk planner tahun depan tu kan. Dua dua cantik!
Exclusive Free Gift
Untuk yang pre order first batch haritu akan dapat PVC Planner Pouch, Rose Gold stationery set (metallic rose gold pen + rose gold cute paper clip x2). Wahh sukanya bila dapat. You memang sangat cute. Dapat juga sticker muslimah yang cun!
Design Cover #1
Design Cover #2
First page planner untuk tulis nama sendiri, tajuk tema planner tahun depan adalah 'HOPE'.
Once upon a dream, there lived a little ‘ME’ who always believed in ‘HOPE’.
Goals setting template
Monthly financial planner
12 pages monthly budget template
Specific coloumn for fixed and variables template
2 Pages monthly spread
Ramadhan planner
Ramadhan resolutions
Ramadhan daily checklist and meal plan
20 Blank pages for notes
Satu planner yang sangat menarik pada Fiza. Sebab tu tak nak terlepas membeli. Awal awal dah pre order. Tahun ni ramai juga seller yang tak menjual planner disebabkan tak nak membebankan mereka yang terkesan pendapatan untuk beli planner.
Seller yang menjual pun keluarkan limited quantity planner. Planner Fiza beli pun dah tutup awal untuk pre order sampai batch 2 je. Kalau ada extra baru dia akan jual ready stok mana yang ada. Kalau kau orang nak beli kena stand by awal lah check kat instagram
@thewifeandco
 agent,
@cr8tiveart
.
Ini bukan review berbayar tau dan Fiza bukanlah dapat free pun. Untuk berkongsi tentang planner yang menarik untuk mereka yang berminat dan selalu tanya Fiza mana beli planner cantik ni. Tu jawapan dia. Tak dapat order tahun ni, boleh order untuk tahun depan. Bookmark sesiap okay! Jangan tanya lagi.
Harga dia RM59. Tak berubah setiap tahun so far.
THE PLANNER 2021 is more than just a planner


Pokok Daun Bawang Nan Sepi

Harga bawang merah dah mahal sekarang ni uii. Jadi topik hangat mak mak sekarang ni. Masa sembang dengan kakak on the phone haritu dia bising merata mencari bawang. Kedai ke kedai mencari bawang tak ada, sudahnya dia beli bawang holland. Syukur ada juga bawang nak memasak.
Kenapa Harga Bawang Merah Mahal?
Dah dah jangan membawang! Kenapa bawang merah (shallot) mahal sekarang ni? Kenaikan mendadak harga bawang merah India sekarang ni sebabnya kekurangan bekalan dari Negara India berikutan musim tengkujuh disana.
Tapi harga bawang import dari negara lain seperti Thailand, Pakistan dan Indonesia, harg kekal pada kadar yang sama. Kesimpulannya, harga bawang india je naik harga kalau dibaca daripada petikan berita tu.
Boleh tak nak cakap, jenis bawang ni tak tahu sangat dari India ke Thailand ke. Yang tak tahu bawang besar, bawang merah kecil dan bawang holland. Dari negara mana tak ambil peduli pula. Janji ada bawang. Apalah rasa masakan tanpa bawang merah. Hambar!
Baru baru ni pun beli bawang susah nak dapat bawang elok. Banyak bawang yang kulitnya ada tak ada je. Ada yang dah dikupas kulit campur bersama bawang dengan ada kulit. Paling tak suka beli bawang macam tu. Tapi dah tu je yang ada, kita ambil je lah daripada tak ada bawang lansung.
Bila membeli bawang yang kurang elok ni, cepat busuk. Kadang tak sempat guna habis dah bertunas. Kalau bertunas tu tak elok dimakan katanya. Betul ke? Ke bahaya makan kentang bertunas je? Kena kupas lagi tu topik tu.
Daun Bawang Merah
Cara selamat, bila bawang merah dah bertunas tu, masukkan dalam pasu kecil dan biarkan dia membesar. At least daun bawang yang tumbuh tu boleh diguna pakai dalam masakan. Campur dalam nasi goreng ke sup sedap ni. Boleh petik sehelai dua.
Tu diaa daun bawang merah nan sepi keseorangan semakin membesar. Banyak juga ada tu. Tak keseorangan sangat sebab masih ada pokok bayam brazil letak jauh sikit dari pokok daun bawang ni. Itu je tanaman sayur yang masih ada letak kat dapur.
Daun kari dah pindah letak kat luar tapi dalam laman rumah sekangkang monkey tu. Tanaman sayuran tak suka tanam kat luar pagar rumah terutamanya belakang rumah sebab dah banyak kali nampak kucing kencing kat serai dan daun pandan jiran. Jiran pun tak tanam dah serai belakang rumah. Mati agaknya pokok serai tu sebab dah banyak kali kena kencing kucing.
Kucing ni kalau dah biasa membuang kat satu tempat, memang kat situ lah port dia. Kadang anjing pun lalu lalang belakang rumah. Itu yang malas tu nak letak tanaman sayur luar rumah. Ada kawasan tanah luas mesti seronok menanam pokok macam kat kampung. Rindu kampung haihhhh...


Resepi Ketam Masak Lemak Cili Api Mudah Dan Semestinya Sedap

Sesekali makan ketam masak lemak cili api pun sedap. Tak boleh selalu sebab ketam sekarang ni mahal betul. Beli 3 ekor ketam bunga pun dah RM30 lebih. Bila teringin dan bila ada rezeki lebih, boleh lah merasa.
Bila dah beli ketam, tak lain tak bukan masak ketam masak lemak cili api lah paling mudah dan sedap. Nak masak sambal ke, kari ke, telur masin ke macam leceh nak menumis bagai.
Belimbing buluh pun ada stok, sedang elok lah tu ketam masak lemak cili api belimbing buluh. Belimbing buluh ni gantikan asam keping je. Tak ada belimbing buluh boleh gunakan asam keping.
Tak ada hal lah. Jangan pening pening mana nak beli belimbing buluh. Guna asam keping je sudah. Ada orang suka makan belimbing buluh tu sekali.
Cara bersihkan ketam
Terbalikkan ketam, tarik abdomen yang bentuk segitiga tu ke depan sampai tercabut kulit cengkerang tu. Bersihkan insang ketam atau boleh buang terus. Insang ketam yang macam plastik tu.
Bersihkan lendir yang bewarna kuning. Buang hujung sepit yang tajam dan juga duri yang ada pada sepit. Untuk memudahkan makan ketam, ketuk sepit keras tu dengan anak lesung. Bila dah pecah nanti senanglah nak makan, tak perlu struggle nak gigit sepit yang keras tu.
Resepi ketam
ketam masak kari
ketam masak cili
ketam masak lemak telur masin
ketam masak sambal
ketam masam lemak cili api nenas
ketam masak lemak cili api belimbing buluh
ketam masak telur masin
ketam shell out
Resepi Ketam Masak Lemak Cili Api Mudah
Bahan ketam masak cili api
Ketam
Cili api
1-2inci Kunyit hidup
1 batang serai * diketuk
1 kotak santan
1 cawan air
1sudu teh garam
asam keping atau asam belimbing buluh
Cara Penyediaan
Kisar cili api dan kunyit hidup. Masukkan ketam dalam periuk/kuali. Campurkan bahan blend, serai, santan, air, garam dan asam keping. Masuk semua bahan bahan dalam periuk sekali harung cerita dia.
Kacau rata dan masak dengan menggunakan api yang sederhana. Nak bagi santan elok tak pecah minyak, silalah rajin mengacau sampai masak. Itu kalau guna santan segar.
Biasanya santan kotak jarang pecah minyak beria kalau masak. Jenis malas nak mengacau, biarkan je sampai masak pun takpe. Janji sedap sudah lah. Suka masak ketam lemak ketam pekat, letak air sikit lebihkan santan.
Berapa lama masak ketam? Ketam ni tak lama pun nak tunggu dia masak. Bila kuah dah mendidih, kulit ketam bertukar oren merah dan isi dia kecut lebih kurang 15 hingga 20 minit macam tu.
gambar ketam masak lemak cili api


Resepi Nasi Goreng Ayam KFC Viral

Resepi nasi goreng ayam KFC viral disebabkan rasanya yang sedap dan cara nak masak nasi goreng ayam KFC ni tersangatlah mudah. Apa perasaan kau orang bila buka periuk nasi bau aroma ayam KFC menusuk ke hidung?
Terus rasa berselera nak makan. Apatah lagi yang terhidang tu nasi goreng ayam kfc. Ye, tahu. Andai diberi pilihan, semua orang nak memasak menu yang senang dan sedap. Kan? Janji perut kenyang dan perut pun senang hati.
Ayam KFC yang jenis ada isi banyak dan tebal tu jarang laku. Ramai yang suka bahagian ayam KFC yang ada tulang daripada isi banyak. Padahal lagi untung makan yang ada isi banyak.
Bukan cakap orang lah, Fiza sendiri memilih untuk makan bahagian yang ada tulang. Terutamanya bahagian kepak. Berebut! Walaupun tahu yang bahagian ayam kepak KFC taklah besar mana pun. Don't care!
Setiap kali ada lebihan ayam KFC bahagian isi tu mesti simpan untuk masak nasi goreng. Biasanya masak
nasi goreng ayam KFC dengan cara menumis
. Agak agak kalau terrrmalas, boleh cuba gunakan resepi nasi ayam rice cooker. Cara masak sama macam masak nasi biasa.
Cuma kau orang kena buat kerja sikitlah nak sediakan bahan-bahan tu. Pengaruh dari rakan blogger Kak Dana lah ni (
resepi nasi goreng kfc cara Dana Miswan
). Sebenarnya haritu dah pernah buat sekali. Masa tu guna satu ketul je ayam KFC. Kali ni buat guna 2 ketul ayam KFC pula.
Masak cara Fiza tak ada perencah nasi goreng sebab memang tak pernah ada perencah nasi goreng kat rumah ni. Tak plan pula nak buat nasi goreng ayam KFC. Jadi, Fiza gantikan dengan serbuk perasa pasti sedap. Pun sedap!
Resepi Nasi Goreng Ayam KFC Viral
Bahan-bahan
2 ketul ayam KFC
1 cawan beras
1 biji bawang besar
2 ulas bawang putih
Cili api (untuk tambahkan kepedasan. Tak suka pedas, tak perlu letak)
garam sikit
1/2 sudu besar serbuk pasti sedap
2 cawan air untuk masak nasi
*Sukatan air dan beras ikut sukatan macam masak beras biasa. Macam Fiza guna beras herba ponni, nisbah dia nasi air, 1:2.
Cara Penyediaan
Basuh beras terlebih dahulu. Bawang putih cincang halus. Bawang merah potong dadu. Masukkan semua bahan-bahan dalam periuk kecuali ayam. Kacau rata. Akhir sekali baru letak ayam dan on kan suis rice cooker tu. Jangan lupa!
Lepas tu tunggu je nasi masak. Dah masak, carik carikkan isi ayam dan gaul rata. Sedia untuk dihidangkan.
Aroma ayam KFC tu memang tak boleh tahan. Bau dia mampu membangkit selera makan. Rasa nasi goreng ayam kfc rice cooker ni memang sedap. Budak budak mesti suka nasi ayam rice cooker macam ni.
Bila ayam terperap sekali masak dengan nasi tu yang membuatkan aroma ayam KFC lebih meresap dalam nasi. Cara masak juga lebih kurang macam nasi ayam atau nasi butter ala kfc.
Kalau buat cara macam ni depan mak, confirm tak kena pada dia. Almaklumlah orang lama, susah nak terima cara masak orang zaman sekarang. Lagi lagi sejenis mak Fiza yang tak makan ayam. Tak lalu dia tengok ayam. Hihi
Style ni sesuai dengan tekak generasi sekarang dan mungkin peminat ayam goreng KFC. Boleh cuba beli snack plate tu. Satu masak nasi goreng ayam kfc rice cooker. Satu lagi hidangkan bersama nasi goreng yang dah siap.
Cerita pasal KFC ni, kalau order delivery tak pernah dapat bun bila beli snack plate atau dinner plate. Tak tahu lah kenapa. Dah review dan komen letak missing item pun perkara sama jadi juga. Memang terma delivery tak ada bun ke camna?
Ada sekali tu konon beli sendiri tak nak ada yang ter 'missing'. Tapi drive thru lah. Order coleslaw saiz besar tu. Sekali balik rumah dapat dua dua mashed potato saiz besar. Aduh!
Betul betul bukan rezeki. Kita hanya manusia biasa. Tak lepas dari kesilapan...Apa yang ada kita bedal je lah walaupun tekak teringin sangat nak makan yang lain. Nasib lah labuuu...


Resipi Ayam Bakar Sihat

Hujung minggu, hari untuk masak special sikit dari hari biasa. Itu dulu... Sekarang ni hari hari tepu nak masak apa dan anytime je boleh ada masakan special. Itupun ikut mood atau terlebih rajin. Betul ke tidak?
Bila kau nak makan ayam tapi malas masak jenis menu yang leceh, bakar kan je ayam itu! Guna resepi ayam bakar oven. Senang campur campur bahan dan bakar, tunggu masak je. Kalau buat ayam bakar pun kata susah, tak tahu nak kata lah.
Ayam bakar simple je pun dah sedap dan ayam panggang rendah kalori. Sesuai sangatlah amalkan makan ayam bakar atau panggang ni. Fiza ada jumpa satu resipi Ayam Bakar Diet-Friendly yang sedap, sesuai untuk yang berdiet nak turunkan berat badan dengan pengambilan rendah kalori
Resipi Ayam Bakar Sihat
Bahan A
1/2 ekor ayam, cuci bersih dan toskan
Bahan B
1 batang serai
5 ulas bawang putih
Sedikit halia
*Boleh kisar atau tumbuk
Bahan C
 (kuantiti sesuaikan ikut selera ye, lagi sikit lagi sihat )
Sedikit sos tiram
Sos cili
Sos tomato
Serbuk kunyit
Lada hitam serbuk
Lada hitam hancur
Sedikit lada putih
Garam
Sedikit minyak masak @ minyak bijan
Lebih kurang 1 sudu besar planta Sediakan mangkuk, gaul sebati semua bahan C, masukkan bahan B gaul sebati kemudian perap pada ayam sekurangnya 30min.
Bahan D
Gula atau madu. Boleh skip kalau x suka, sy letak madu supaya tak de la nnt rasa masin je. Kalau guna gula terus masuk dan kacau bersama dalam bahan perap tadi.
Kalau guna madu, sapu bila ayam lagi 10-15minit nak masak baru ayam nampak cantik berkilat. Bakar dalam oven ikut suhu masing-masing ye. Setkan suhu bawah 180, atas 150. Lebih kurang 1 jam 30min.
kredit resipi dan gambar : Dani (maaf tak jumpa link)


Resipi Kek Pelangi Kukus Mudah

Menarik betul tengok kejadian kek unicorn viral tu. Kek lapis pelangi kukus yang menggunakan warna warna pelangi sebagai daya tarikan. Sedap ke tidak, tolak tepi dulu. Yang penting warna tu memang menarik perhatian betul.
Kek pelangi atau rainbow cake ni rupanya mudah je nak buat pun. Buat satu adunan dan asingkan mengikut warna, masak lapisan demi lapisan dengan cara kukus. Tapi itulah, ovelette tak ada pula. Makanya, kita simpan dulu lah resepi kek lapis pelangi kukus ni.
Resepi kek lapis pelangi kukus/resepi rainbow cake/kek unicorn viral
Bahan-Bahan:
4 biji telur
200gm gula halus
1 sudu teh ovellete
200gm tepung gandum
1 sudu teh baking powder
100ml santan
100ml minyak masak/butter yang telah dicairkan
Esen vanila Perisa dan pewarna
Cara Penyediaan
1. Ayak tepung bersama baking powder.
2. Pukul telur,gula dan ovellete hingga kembang dan putih.
3. Masukkan tepung, mix sebati.
4. Kemudian masukkan esen vanila, santan. Gaul rata.
5. Akhir sekali masukkan minyak. Gaul hingga sebati.
6. Bahagikan adunan kepada 3 bahagian. 1 bahagian dibiarkan tanpa warna. 2 lagi bahagian diwarnakan dan diletak perisa yang disukai.
7. Gris loyang saiz 7, kemudian masukkan satu adunan kukus selama 10-15 minit. kemudian tuangkan adunan yang kedua, kukus selama 10-15 minit. akhir sekali tuang adunan yang ke tiga, kukus selama 20-25 minit.
8. Pastikan kukusan dipanaskan terlebuh dahulu menggunakan api sederhana.
Kredit resipi & gambar :
Makan Sedap Johor


Resipi Sotong Sardin Tumis Pedas

Macam lama je tak makan sotong sardin. Timbullah rasa teringin nak makan sotong sardin. Ingat lagi masa kecil mak pernah masak sotong sardin ni pedas pedas, sedap betul! Masakan mak, mana pernah tak sedap.
Siap siap senaraikan dalam senarai barang yang nak dibeli. Beli yang kecil je lah untuk makan berdua. Ikutkan saiz tin kecil ni untuk 3 orang makan secara adil dan saksama. Tapi disebabkan sedap, untuk dua orang je lah cukupnya. Tamak yang tak rugi ni. Dapat makan lebih.
Sesekali je lah kita masak makanan dalam tin, menu sardin simple. Walaupun tin kecil, harga dia tak sekecil yang disangka. Satu tin kecil 170g lebih kurang RM6-RM7 macam tu. Harga berbeza di setiap kedai. Lebih kurang harga ikan sardin juga.
Fiza biasa beli jenama REX berlabel sotong dalam kicap soya tapi panggil sotong sardin. Ada logo halal di situ ye. Gambar di bawah ni selepas tin dibuka. Ada kepingan sotong yang besar. Tak faham kenapa pembuka tin dia dibawah.
Sudahnya nak ambil gambar, terbalik tulisan label tu.
Sebelum masak, kau orang kena carik-carikan kepingan sotong besar tu menjadi kecil macam ni. Baru sedap dan mudah nak makan nanti. Nampaklah isi sotong sardin tu banyak sikit. Air dia Fiza tak buang sebab nak campurkan sikit masa masak nanti.
Resipi Sotong Sardin Tumis Pedas
Bahan-bahan
1 ulas bawang putih
1/2 biji bawang besar
Cili api (sukat ikut tahap kepedasan masing-masing)
3 biji asam belimbing buluh (boleh gantikan dengan asam keping atau pes asam jawa)
garam secubit
1/2 cawan air sikit
4 sudu minyak masak untuk menumis
Cara masak sotong sardin tumis pedas
Tumbuk kasar bawang putih, bawang merah dan cili api. Panaskan minyak dan tumis bahan yang telah ditumbuk kasar tadi sampai garing. Kemudian masukkan sotong, air, garam dan juga asam belimbing. Kacau rata dan biarkan masak.
Kalau suka kering, tak perlu tambah air banyak ye. Hidangan sotong sardin sedap makan dengan nasi panas-panas. Ini cara masak sardin tin bujang je ni. Mudah sangat tak ada protokol dan pantang larang.


Resipi Udang Galah Goreng Berlada

Menghabiskan stok udang galah yang mak bagi masa balik kampung haritu. 2 ekor
udang masak lemak cili api
. Hari ni kita guna resipi udang galah goreng berlada. Yang 2 ekor ni saiz dia besar sikit daripada masak lemak haritu. Besar sikit daripada tapak tangan.
Nak masak lemak cili api, haritu dah masak dah. Tukar selera masak udang galah goreng berlada pula lah. Udang galah ni masak apa pun sedap.
Rasa udang galah sungai yang manis ni tu yang buat lagi sedap. Udang galah ni beli dari orang kampung yang suka menangkap hasil sungai. Bila musim ada lah rezeki dapat udang galah. Kalau takde, memang tak ada lansung.
Cara Bersihkan Udang Galah
Cara nak siang udang galah pun kena ada caranya. Kena buang tahi belakang udang tu, Buang kulit udang sikit dan belah, keluarkan tahi udang yang panjang tu.
Bahagian kepala pun kena keluarkan kotoran juga. Apa nama dia entah. Mak saya pantang betul kalau tak buang dua kotoran tu dari udang. Kena siang dan basuh bersih bersih pesan mak.
Bahan-Bahan
Udang Galah
cili api (ikut tahap kepedasan masing-masing)
1 ulas bawang putih
1 biji bawang besar
1 inci kunyit hidup
garam secukup rasa
minyak untuk menggoreng
1 cawan air
1 keping asam keping
Cara Penyediaan
Tabur garam sikit pada udang yang telah dibersihkan. Panaskan minyak dan goreng udang terlebih dahulu sampai agak masak. Udang galah ni ambil masa sikit nak masak.
Sambil tunggu udang masak boleh blend atau tumbuk bawang putih, bawang merah, cili api dan juga kunyit hidup.
Bila udang dah masak, angkat, tos dan ketepikan. Kurangkan minyak goreng udang tadi, tinggalkan untuk menumis. Tumis bahan bahan tumbuk tadi sampai garing, masukkan garam sikit dan juga asam keping. Masukkan udang dan juga air. Kacau rata dan biarkan udang masak.
Saya taburkan daun bawang penambah accesorise masakan. Memandangkan
daun bawang sepasu comel
 tu makin meninggi. Dari di cantas untuk maintain hidup subur, baik gunakan untuk masakkan.
Tujuan goreng udang galah dulu sebab nak bagi rasa garing udang goreng tu. Boleh juga masukkan udang galah mentah selepas menumis tu. Ikut selera masing-masing. Tambah air untuk masakkan betul betul udang galah tu.
Udang galah kalau tak masak betul betul dia akan jadi tak sedap. Isi hancur macam tak masak. Sebaiknya biar masak lama sikit masak betul baru sedap rasa kenyal dan lembut isi udang galah tu. Dia bukan macam udang biasa yang masak sekejap je.
Kulit pun bukan main keras lagi. Ingat lagi, masa kecil selalu kena tegur jangan makan otak udang nanti jadi macam peribahasa otak udang. Tak pasal pasal je kan. Biasalah zaman kecil kecil, mudah meresap kata kata orang tua.
Otak udang sebenarnya memang tak bagus dimakan pun. Kolestrol tinggi tu. Tak sesuai untuk orang diet. Sekali sekala merasa sikit okaylah. Saya pun tak boleh makan banyak otak udang ni. Rasa nak muntah kalau termakan banyak. Sekadaran je lah sebaiknya.


Resipi Udang Galah Masak Lemak Cili Api Paling Mudah Dan Sedap

Late dinner. Itu biasa. Bila minum petang lambat, kononnya dah kenyang tak nak dinner. Itu pun biasa. Yang luar biasa bila dapat dinner udang galah masak lemak cili api. Rezeki balik kampung haritu mak bagi bekal udang galah fresh.
Udang galah sungai all time favourite. Nak cepat masak, kita masak udang masak lemak cili api ikut resepi original masak lemak cili api. Tak perlu bawang bagai. Janji ada cili api dan kunyit hidup. Gerenti jadi!
Udang masak lemak kuning ni memang sedap kalau ikut resepi original masak lemak cili api style orang dulu. Ringkas dan menyelerakan. Kalau ada nanas tu boleh lah buat udang masak lemak cili api nanas.
Bahan-Bahan
2 ekor udang galah
Cili Api (sukat ikut tahap kepedasan masing-masing)
1-2 inci kunyit hidup
garam secukup rasa
2 cawan air
1/2 kotak santan
1 keping asam keping
1 helai daun kunyit (koyak-koyakkan)*optional
1 batang serai (diketuk)*optional
Cara penyediaan
Blend cili api dan kunyit hidup. Masukkan udang galah, bahan blend tadi, garam, air, santan, asam keping, daun kunyit dan serai dalam periuk. Hidupkan api dapur, kacau dan biarkan masak. Tak nak santan berketul ketul dan cantik, kena rajin mengacau.
Kalau tak, biarkan je masak gitu pun boleh. Cara masak setiap orang lain lain tapi bahan-bahannya lebih kurang je. Fiza suka letak serai dan daun kunyit. Aroma serai dan daun kunyit tu best. Lagi sedap masak lemak cili api udang galah tu.
Yang tak suka serai dan daun kunyit tu tak perlu letak pun takpe. Apa jenis udang masak lemak cili api, macam ni lah caranya Fiza masak pun. Senang!


Rose Pandan

Geram pula tengok pokok pandan rimbun kat kampung tu. Macam mini kebun pokok pandan. Ting! Sekali datang idea nak buat rose pandan leaf/pandan flower. Rose pandan wangi ni salah satu idea pandan leaves decoration.
2 in 1, dekorasi dan dapat sekali aroma bau daun pandan yang wangi itu. Idea buat bunga rose dari daun pandan ni sangat menarik. Buat banyak banyak dan jadikan satu jambangan bunga rose pandan. Letak dalam pasu dan jadikan decoration. Good idea!
Tak tahu nak buat rose pandan? Cari je dalam youtube ada banyak. Siaplah 4 kuntum rose pandan ni. Tapi nampak macam 2 je sebab 2 lagi side sebelah lagi yang tak nampak.
Dah siap, gigih pula ambil gambar. Inilah jadinya bila kurang kerja kat kampung. Lepas tu letak dalam kereta. Harum semerbak bau daun pandan.
Okaylah short entry pagi ni. Nak kena catch up rutin blogwalking. Penat menguasai diri sekarang ni. Kena rest kejap on weekend.


Roti Canai Frozen Pun Sedap Juga

Dulu, sangat skeptikal untuk mencuba roti canai frozen. Mungkin dulu pernah cuba roti canai frozen yang tak sedap. Keras kematu bila dimasak dan dipanaskan. Sekarang dah boleh terima roti canai frozen. Sedap juga rupanya.
Roti Canai
Roti canai adalah sejenis roti leper yang berbentuk bulat yang terkenal di negara Asia Tenggara. Dijadikan hidangan sebagai makan pagi, tengahari, petang dan juga makan malam.
Dihidangkan bersama kuah kacang dal, kari ataupun sambal ikan bilis. Tambah lagi ada teh tarik. memang mavellous!
Perkataan canai adalah dari perbuatan pencanai roti, maksudnya meleperkan,  menganginkan dan menebar doh roti. Fakta lain pula, canai ni asalnya dari jenis kacang dal yang digunakan iaitu 'channal'. Lagi satu, katanya canai tu datangnya dari nama bandar Chennai, India disebabkan ramai pencanai roti berasal dari India.
Di India dan Singapura, roti canai lebih dikenali dengan nama roti prata.
Cerita tentang roti canai ni, skeptikal juga nak makan roti canai di kedai mamak. Bukan seorang yang suka makan di kedai mamak. Dia punya imagination bila mamak tu mencanai tu buat rasa kembang tekak terus. Kebersihan diutamakan.
Dulu lagi lah tak boleh terima roti canai di mana mana kedai melainkan mak punya roti canai. Masa kecil dulu mak abah buka warung kedai kopi. Mak penebar roti canai handalan. Tak delah handal pun. Saja je cakap pun. Kira kedai roti canai legend lah. Lama dah pencen menebar. Rindu nak makan roti canai mak.
Tak boleh nak request. Malas nak memenatkan mak. Sesekali teringin roti canai, kenalah cari kedai roti canai yang sedap dan diyakini bersih.
Roti canai frozen husband beli masa balik Pilah sebelum ni. Beli dekat Melang. Dah buang pula label tu. Kalau beli lagi nanti Fiza share okay. Dalam satu bungkus ada 5 keping.
Lepas dah masak, letak minyak sikit. Lepas angkat tu kena kepit dan tepuk macam kat kedai tu. Barulah sedap makan. Mak pun pernah buat macam tu dulu.
Tak plan nak makan roti canai. Kuah pun tak ada. Makan roti canai kosong je lah. Pun sedap juga. Sedap roti canai dimakan panas panas dan rangup.


Selain Kurangkan Berat Badan, Jump Rope/Skipping Mencantikkan Kaki Juga

Selamat pagi! Kagum dengan semangat Kak Nur, seorang slow runner yang hari hari berjaya menyahut cabaran buat skipping/jump rope. Salute! Bukan mudah nak konsisten buat jump rope setiap hari.
Bila tengok semangat kak nur setiap hari buat jump rope, rasa macam terinspirasi nak tiru gaya hidup sihat kak nur. Harap harap bukan hot hot chicken poop lah ye. Bila nak mula tu? Gaya macam teruja sangat. Jangan cakap je, kan.
Mungkin boleh mula january 2021 tahun baru nanti. Acah acah Azam baru lah katakan. Azam 'kurus' yang tak pernah lagi tercapai. Kah!
Jump rope/Skipping
Gerakan melompat dengan tali disebut jump rope atau skipping. Dipanggil juga lompat tali dalam bahasa melayu. Lompat tali adalah satu olahraga kardio yang mampu membakar kalori lebih banyak disebabkan anggota badan bergerak secara keseluruhannya.
Ye, walaupun sekejap cuma tetap boleh membakar kalori. Contohnya buat aktiviti skipping 10 minit dapat membakar lebih kurang 124 kalori bersamaan dengan 30 minit jogging.
Dalam situasi pandemik covid-19 yang sedang berlaku sekarang, banyak aktiviti riadah di luar tidak dibenarkan. Demi mengekalkan kesihatan dan amalkan gaya hidup sihat, salah satunya boleh lakukan aktiviti jump rope di rumah je.
Waktu terbaik untuk skipping
Menurut kajian, melakukan aktitviti senaman pada waktu petang sekitar 4-6 petang adalah waktu yang terbaik. Ini kerana paru-paru berfungsi pada tahap optimum.
Masa ni juga otot lebih anjal dan membolehkan kita bergerak dengan lebih baik jika dibandingkan membuat senaman pada waktu pagi.
Setelah sehari suntuk bekerja atau melakukan harian, dengan senaman dapat memberikan ketenangan dan memberikan kecergasan. Bersenam waktu petang juga sebenarnya dapat memperbaiki sistem tidur kita.
Manakala bersenam pada waktu pagi sebelum sarapan, ada yang mengatakan dapat meningkatkan aktiviti metabolisme dan minda.
Bersenam sebelum mengambil sarapan juga dapat mengubah pengaliran darah ke otot untuk proses penghadaman dan juga membakar lebihan lemak.
Dengan melakukan rutin lompat tali dengan kerap seminggu dapat meningkatkan stamina dan kapasiti paru-paru. Bukan itu sahaja, skipping membantu menurunkan berat badan.
Apakah skipping boleh mengecilkan peha?
Ya, dengan melakukan skipping juga bermanfaat untuk mengencangkan otot paha dan inti (core) tubuh badan.
credit to respective owner, pssttt watermark tak jelas.
Kebaikan lompat tali
Apabila anda melompat, tubuh akan mengeluarkan endorphin yang memainkan peranan sebagai pencegah kesakitan. Ia juga membuatkan tubuh berasa lebih santai.
Meningkatkan pengaliran darah serta memberikan lebih banyak nutrien kepada kulit.
Memperkuatkan organ dalaman agar dapat berfungsi dengan lebih baik.
Dapat meningkatkan pengaliran darah serta memberikan lebih banyak nutrien kepada kulit.
Penggunaan tali skipping selama 15 hingga 20 minit membantu membakar keseluruhan kalori daripada sekeping bar coklat.
Boleh membuka liang roma dan mengeluarkan toksin dalam badan melalui peluh.
Ketika anda melakukan lompatan berulang kali, tubuh badan akan membakar sebanyak 800 hingga 1000 kalori dalam masa satu jam berbanding 200 hingga 300 kalori terbakar ketika berjalan dalam jumlah yang sama
Artikel Penuh : https://www.sinarharian.com.my/article/21149/LIFESTYLE/Oh!-Lelaki/Jangan-teragak-agak-untuk-melakukannya


Si Bunga Merah Spicy Jatropha

Uishh..kejapnya dah hari sabtu. Rasa macam je baru lagi hari sabtu lepas. Bila bercuti tu memang tak rasa lamanya. Kejapnya masa berlalu. Cliche betul ayat tu.
Berkesempatan balik kampung haritu, sempat juga lah membelek pokok-pokok tanaman mak. Dah lama perasan ada pokok bunga merah menyala. Warna merah banyak ong untuk kaum Cina. Tak tahu sebenarnya nama bunga merah ni.
Google punya google, jumpalah maklumat bunga merah ni. Lupa pula nak tanya mak apa nama pokok tu.
Peregrina/Spicy Jatropha
Peregrina/spicy jatropha dikenali juga dengan nama Jatropha integerrima dikenali juga dengan nama jatropha hastata, bunga betawi, bunga batavia, bunga jarak cina, Shanghai Beauty, Rose-flowered Jatropha dan Nanyang Cherry.
Scientific name: Jatropha integerrima
Synonym: Jatropha panduraefolia
Common names: Spicy Jatropha, Shanghai Beauty, Rose-flowered Jatropha, Peregrina, Nanyang Cherry
Chinese name: 琴叶珊瑚 (qin ye shan hu - zither leafed coral), 日日樱 (ri ri ying - day cherry)
Malay name: Bunga Jarak Hias, Jarak Ros
Family: Euphorbiaceae
Origin: West Indies
Category: Perennial shrub
kredit : https://myniceflowers.blogspot.com/2011/09/jatropha-integerrima-pink.html
Tumbuhan jatropha sejenis tumbuhan seperti semak dan spesies tumbuhan yang berbunga berasal dari Cuba dan Hispaniola dalam keluarga euphorbia/Euphorbiaceae.
Dipanggil spicy mungkin kerana warnanya yang merah seperti cili merah yang pedas tu. Spicy jatropha ni jenis pohon tahan lasak dan tak perlu dimanjakan sangat. Perlukan cahaya yang cukup untuk hidup subur.
Mak Fiza tanam tepi pagar dalam tanah, elok je tinggi dan hidup subur. Pokok ni pun rajin keluarkan bunga merah yang cantik ni.
Musim hujan ni nampak cantik pula bila bunga ni digambarkan. Tapi itulah, lighting tak berapa nak onz, kelam dan kelabu je lah hasilnya.


Tak Sia Sia Tanam Bawang Bertunas, Jadilah Daun Bawang Yang Berguna

Mendung, kejap kejap hujan, lepas tu panas. Berulang lah proses tu dua tiga hari ni. Cuaca tak menentu. Mood pun terikut sekali tak menentu. Bila tak ada mood, ada jugalah yang menghiburkan hati. Hari-hari tengok perkembangan
pokok daun bawang nan sepi
 ni rasa teruja pula bila tumbuh besar dengan cepat.
Haritu sajalah potong 2-3 helai daun bawang, buat nasi goreng dan taburkan daun bawang. Menarik sikitlah bila ditambah daun bawang sebagai accesories makanan. Aroma daun bawang dia tak berapa sangat. Kalau ditambah dalam daun sup panas rasa dia akan jadi lebih sedap lagi.
Gambar terkini daun bawang selepas di potong. Cepat betul membesar selepas dipotong 2-3 hari macam tu. Lagi cepat berbanding yang masih belum potong tu. Ikutkan tradisi cucuk tanam memang elok dipotong/dipangkas untuk menggalakan pertumbuhan tanaman. Ye, itu memang ternyata betul.
Memang tak sia-sia tanam bawang bertunas, berguna untuk tujuan memasak. Kalau tidak, nak buat sup ke apa ke kena beli. Beli pun guna sikit je kan. Nampaknya kena sentiasa rajin potong dan guna untuk dia hidup subur dan berhasil terus.
Cara tanam daun bawang guna bekas telur
Nak lagi mudah tanam pokok daun bawang ni, boleh gunakan cara tanam daun bawang guna bekas telur tu. Ambil bekas telur tu, basahkan dan letak bawang. Hari hari make sure bekas bawang tu lembap, daun bawang pun tumbuh.
Cara tanam daun bawang dalam botol
Boleh juga guna cara tanam daun bawang dalam botol. Botol plastik tu potong atas dia ikut muat muat saiz bawang. Isikan botol dengan air dan letakkan bawang pada mulut botol tu. Mudah je kan.
Itulah caranya tanam daun bawang tanpa tanah. Ada tanah, tanam je guna tanah letak dalam pasu comel macam Fiza buat tu.
Balik kampung nanti dah plan nak ambil benih pokok-pokok yang ada. Pokok pandan pun kena ambil benih baru sebab dah mati pulak dia. Sebelum ni rimbun betul. Tak tahu kenapa. Daun dia kering kuning. Hujung hujung tinggal sikit je.
Daun kari pula habis kulat buat sarang. Dugaan betul tanam kalau ramai musuhnya. Stop menambah pokok bunga, bertukar kepada tambah tanaman untuk kegunaan pula ye. Pokok bunga hiasan semua tengah hidup bahagia sekarang.
Cadang nak beli terus benih pokok kat pasar tani tu kan. Lagi senang. Pastu tansfer masuk pasu je.


Takoyaki Asal Boleh

Lama tak bertakoyaki. Sekali dapat takoyaki asal boleh. Inilah yang terjadi bila berniaga tak betul betul hadam resipi takoyaki yang betul. Ramai yang acah acah pandai jual takoyaki tapi selalu beli indah khabar dari rupa.
Ceritanya, semalam husband balik sambil
mencebet
 beg plastik merah makanan tu. Nampak plastik merah tu tahulah dia beli makan. Nah, kita belikan awak takoyaki, pisang goreng dan kuih kaswi favourite awak. Sweet tak bersaya awak. Kalau boleh biarlah kemanisan tu sampai bila bila. Aaminn
[jim.bit] |
 جيمبيت
Definisi : ; menjimbit memegang atau mengangkat sesuatu dgn jari,
mencebet
; ® bimbit. (Kamus Dewan Edisi Keempat)
Alhamdulillah, senang hati dapat rezeki minum petang. Faham isteri belum rehat lagi. Pagi balik dari kampung terus masak untuk bekal husband. Lepas tu kemas rumah, buat design lagi, update blog sikit tak sempat blogwalking. Rehat pun belum. Petang pula berkemas balik  kampung semula.
Rutin baru yang bakal terbiasa nanti. InshaAllah...
 Takoyaki (たこ焼き atau 蛸焼)
Sejenis snek jepun yang berbentuk bebola bulat diperbuat daripada tepung gandum menggunakan kuali takoyaki khas. Dalam takoyaki biasanya di isi dengan pelbagai jenis isi seperti sotong kurita, udang, isi ayam dan lain-lain lagi.
Di atas takoyaki diletakkan sos takoyaki dan mayonis. Kemudian ditaburkan dengan aonori dan parutan ikan tongkol kering atau dikenali dengan nama bonito fish flakes.
Sejarah Takoyaki
Takoyaki diinspirasikan daripada Akashiyaki iaitu sejenis pau yang berbentuk bulat kecil dari bandar raya Akashi di Wilayah Hyōgo. Pau tersebut diperbuat daripada tepung sadur dengan telur dan di isi dengan sotong kurita.
Asalnya, takoyaki popular di kawasan Kansai. Kemudian mula merebak ke kawasan Kantō dan kawasan kawasan yang lain di Jepun.
Yaki diambil dari perkataan "yaku" (焼く) iaitu alah satu kaedah masakan dalam hidangan Jepun. Ianya membawa bermaksud "menggoreng atau menggril". Kaedah yang sama juga digunakan untuk masak masakan Jepun dan Korea seperti teppanyaki, yakitori, teriyaki dan sukyaki.
Haaa panjang takoyaki punya cerita. Sesambil cerita makanan, kita selit sikit info takoyaki.
Berbalik kepada tajuk. Takoyaki husband beli tu ada 12 ketul. Seperti biasa, dah biasa dikecewakan dengan rupa takoyaki tu. Harga RM5. Dari segi harga okaylah murah.
Tak berapa nak nampak bonito fish flakes. Segan nak kelihatan. Takoyaki kurang angin pun ada tu. Penyek terus. Isi pun tak berapa nak ada juga. Cuma sos je lah yang menang. Ye, faham berniaga nak untung tapi peniaga lupa nak fikirkan kepuasan pelanggan.
Tapi nak memuaskan hati setiap pelanggan memang susah. Setiap orang selera dia lain lain. Apatah lagi nak memuaskan hati semua orang.
Ye, faham juga harga murah kena setanding dengan rencah dan accesories juga. Mungkin itu konsep yang dipakai oleh peniaga tersebut. Disebabkan harga murah dari biasa, tak boleh nak komplen sangat. Dah tu level harga dengan rupanya.
Biasanya macam ni, sekali tu je lah beli. Mana nak repeat kalau macam tu. Peniaga je tahu untung, tak kan pembeli nak rugi pula kan.
Suka peniaga yang tak kedekut bahan dan rencah. Sekali  dah jumpa memang tak cari lain dah.


Telefilem Bercinta Dengan Jin

Bercinta dengan jin, telefilem 2020 lakonan Uyaina Arshad, Raja Syahiran dan Yusuf Bahrin  ditayangkan hari sabtu, 26 Disember 2020. Telefilem Bercinta dengan jin pengarahnya Irwan Abdul Rauf  bersiaran di Astro Citra dan Citra HD, jam 9:00 malam.
Menariknya, telefilem bercinta dengan jin adalah sebuah cerita seram di inspirasikan dari kisah benar. Macam menarik bila tengok cerita dari kisah benar. Lagi pula bila pasangan bercinta berlakon sekali, Uyaina Arshad dan Raja Syahiran.
sumber : Astro Citra
TELEFILEM BERCINTA DENGAN JIN
Waktu Siaran : 26 Disember 2020 (Sabtu), jam 9:00 malam
Ulang siar : 25 September 2021 (Sabtu), jam 9:00 malam
Siaran TV : Astro Citra & Citra HD
Idea asal : Dian Mayasari Suri, Irwan Rauf
Penulis skrip : Baizura Kahar
Pengarah : Irwan Abdul Rauf
Produksi : Motiofixu Sdn Bhd, SilentKaiju Studio
PELAKON DAN WATAK
Uyaina Arshad sebagai Maya
Yusuf Bahrin
Raja Syahiran
Charlie Numan Salleh
SINOPSIS BERCINTA DENGAN JIN
Maya dikurniakan kelebihan deria ke-enam sejak kecil. Dia boleh melihat perkara-perkara yang tidak dapat dilihat oleh orang lain. Tapi lama kelamaan keistimewaan ini hilang dan dia sering dibayangi oleh kisah silam tersebut.
LAGU TEMA (OST) BERCINTA DENGAN JIN
Tajuk lagu : Lupakan Kenangan Kita
Artis : Fikki Mazlan


Telefilem Kak Kek Baru Nak Up

Telefilem
KAK KEK BARU NAK UP
, telefilem komedi lakonan Catriona Ross, Mark Adam dan Yusuf Bahrin yang bakal bersiaran ahad ni 27 Disember 2020 di Astro Ria dan Ria HD pada jam 10 malam.
Juga boleh distrim di Astro GO. Ya, percuma untuk semua pelanggan Astro. Jarang Yusuf Bahrin ni berlakon dalam genre komedi. Menarik, baca sinopsis kak kek baru nak up pun rasa macam menarik untuk ditonton santai hujung minggu.
kredit : Astro
TELEFILEM
KAK KEK BARU NAK UP
Waktu siaran : Sabtu, 27 Disember 2020 (Sabtu), jam 10:00 malam
Siaran TV : Astro Ria HD (104) dan Astro Ria
Idea asal : Dian Mayasari Fuzi, Irwan Rauf
Penulis skrip : Azreen Said
Pengarah : Irwan Abdul Rauf
Produksi : U2 Media Sdn Bhd
PELAKON KAK KEK BARU NAK UP
Catriona Ros sebagai Kathy @Kak Kek
Mark Adam sebagai Danny Seman
Yusuf Bahrin sebagai Imran
SINOPSIS KEK KEK BARU NAK UP
Selepas diberhentikan kerja, Kathy (Catriona Ross) pulang ke kampung dan bercita cita untuk menjadi seorang food reviewer dengan menggunakan gelaran dengan nama 'Kak Kek'.
Video makanannya telah viral disebabkan telatahnya yang menggunakan loghat kelantan dan dengan gaya tudung senget. Karenah Kak Kek menjadi tumpuan ramai.
Danny (Mark Adam) adalah kembar Kak Kek. Danny ni bab masak memasak memang pakar. Bukan pandai masak je, kelakar orangnya. Kadang kadang suka cari gaduh dengan kembarnya, Kak Kek.
Imran (Yusuf Bahrin) pula, merupakan kawan baik Danny yang pernah menjadi juruterbang sebelum diberhentikan kerja. Imran seorang yang sangat nakal. Ada hati pula tu dengan Kak Kek.
Berjaya kah Imran ni tambat hati Kak Kek?


Telefilem Kifarah Buta

Seperti biasa, hujung minggu disajikan dengan telefilem yang menarik di kaca TV. Yang suka menonton telefilem boleh layan telefilem Kifarah Buta lakonan Azmi Saat, Farisha Iris, Fareez Fauzi, Coki dan ramai lagi.
Telefilem ni akan bersiaran pada hari sabtu nanti, 12 Disember 2020 jam 9:00 malam di Astro Citra dan Citra HD. Telefilem Kifarah Buta diarahkan oleh pengarah Hashim Rejab dan diterbitkan oleh Ari Zaharie Production & Knack-Knack Studios.
sumber : Astro Citra
TELEFILEM KIFARAH BUTA
Waktu Siaran : 12 Disember 2020 (Sabtu), jam 9 malam
Siaran TV : Astro Citra HD 108 dan SD 128
Penulis Skrip : Eenaz Mokhtar dan Ctna Marzuki
Pengarah : Hashim Rejab
Penerbit : Arie Zaharie Production & Knack-Knack Studios
PELAKON
Azmi Saat
Farisha Iris
Fadh Majid
Izzmad Harun
Fareez Fauzi
Coki
Zali Shuhali
Din Latah
SINOPSIS KIFARAH BUTA
Zahid hidup bersendirian dan berdikari walaupun serba kekurangan. Minat Zahid terhadap muzik membawanya kepada Suraya, seorang gadis yang menjadi mangsa ketamakan abangnya sendiri, Kamal, yang kehilangan pandangannya secara beransur.
Zahid menjadi tempat Suraya berkongsi cerita, impian dan cita-cita sehingga ketamakan Kamal mula mengancam keselamatan Suraya.
Kehadiran Fikri, seorang eksekutif muda yang bencikan pengemis dan orang kurang upaya mengubah hidup Kamal yang selalu selalu mengemis untuk dadah dan hiburan.


Telefilem Matilah Nak Pontianak

Telefilem seram komedi bertajuk 'Matilah Nak Pontianak' akan ditayangkan di Astro Citra (128)  dan Astro Citra HD (108) pada Sabtu ini, 5 Disember 2020. Menampilkan penyanyi-penyanyi hebat peserta Big Stage yang mula berjinak dalam dunia lakonan.
Telefilem bergenre seram komedi mungkin mencuti hati atau mungkin menyeramkan juga. Boleh layan jika berani di tahap tinggi.
Telefilem ni arahan Pengarah Azhari Zain di bawah terbitan Arie Zaharie Production Sdn Bhd.
TELEFILEM MATILAH NAK PONTIANAK
Waktu Siaran : 5 Disember 2020 (Sabtu) jam 9:00 malam
Siaran TV : Astro Citra (128) dan Citra HD (108)
Penulis Skrip : Epy Kodiang
Pengarah : Azhari Zain
Produksi : Arie Zaharie Production Sdn Bhd
PELAKON
Shiha Zikir
Usop
Azzam Sham
Qody Rany
Coki
Arie Zaharie
Bohari Ibrahim
SINOPSIS MATILAH NAK PONTIANAK
Matilah nak pontianak  mengisahkan tentang tiga orang jejaka telah berjumpa dan mahu mencari bomoh yang terkenal untuk mengubati penyakit aneh mereka. Penyakit aneh tu seperti tertidur bila-bila masa, boleh jadi lelaki lembut dan boleh jadi seorang yang panas baran.
Dengan kaedah pengubatan yang aneh dan perkenalan mereka dengan seorang yang bernama Matila telah merungkai sebuah rahsia besar yang perlu diungkai.


Telefilem Mohon Hantuan

Telefilem bergenre seram komedi 'Mohon Hantuan' lakonan Shaharul Ridzwan dan Azar Azmi akan ditayangkan pada 19 Disember 2020 (sabtu) di Astro Citra dan Citra HD jam 9:00 malam.
Boleh juga saksikan telefilem Mohon Hantuan melalui stream di Astro GO dan Video On Demand (VOD). Telefilem seram komedi diarahkan oleh Ismail Bob Hasim dan diterbitkan oleh Dream At Work Sdn Bhd.
sumber : Astro Citra
TELEFILEM MOHON HANTUAN
Waktu Siaran : 19 Disember 2020(sabtu), jam 9:00 malam
Siaran TV : Astro Citra dan Citra HD
Penulis Skrip : Shaza Talib bersama Haslizawati Hassan
Pengarah : Ismail Bob Hashim
Produksi : Dream At Work Sdn Bhd
PELAKON
Sharul Ridzwan
Azar Azmi
Jay Iswazir
Zalif Sidek
Riena Diana
Tajuddin Bakar
Zarina Zainuddin
Esma Daniel
SINOPSIS MOHON HANTUAN
Telefilem Mohon Hantuan mengisahkan tentang seorang penulis novel yang bercuti disebuah villa diganggu oleh hantu. Hantu tersebut kerap muncul dalam mimpi penulis untuk meminta bantuan.
Penulis mengendahkan mimpi tersebut, akan tetapi hantu tiba-tiba muncul dan merayu rayu supaya penulis dapat membantunya.
Suspen cerita ni. Jadi, kenalah tengok nanti ye. Menarik dan masih boleh tengok sebab genre seram komedi, kan.


Tolonglah Cik B

Selepas berlakon dalam drama
Lelaki Lingkungan Cinta
 memegang watak Pretty Maria, kini Cik B atau nama sebenarnya Nur Edlynn Zamileen Muhammad Amin yang juga anak jutawan kosmetik Dato Seri Vida mencuba menjadi penyanyi pula.
Cik B muncul dengan single terbaru berjudul 'Tolonglah' bergenre dark emo rap. Muzik Video 'Tolonglah' telah ditayangkan di YouTube pada 1 Disember 2020 dan #1 on trending di YouTube mengalahkan
MV Dato' Sri Siti Nurhaliza
yang juga keluar pada tarikh yang sama. Wah hebatnya kamu Cik B!
sumber : google
Ada yang memuji dan ada mengecam. Itu lumrah dan itu biasa. Pertama kali dengar dan tengok Muzik Video 'Tolonglah' ni. Suara Cik B seakan akan macam suara YonnyBoii.
Jangan tak percaya lagu 'Tolonglah' ni adalah lagu ciptaan Cik B yang baru berusia 15 tahun bersama ibunya Dato Seri Vida. Lagu 'Tolonglah' menceritakan tentang kisah hidup Cik B dari kecil.
Cik B menulis melaluinya pengalamannya di dera oleh pembantu rumah, isu keluarga, kehilangan orang yang tersayang dan banyak lagi kisah yang diluahkan di dalam lagu 'Tolonglah'.
Lirik Lagu Tolonglah - Cik B
Tolonglah aku
Aku tak mahu
Tolongkah aku bangkit dari mimpi ini
Tolonglah aku
Bangkit dari rindu
Tolonglah aku apa yang ku harus sedari
Apa lagi muslihat mu
Sudah cukup kau duga ku bertubi-tubi
Aku tak makan dengan egomu
Cara aku duduk diam perhatikanmu permainanmu
Sudah cukup salah pilih duniaku gelap
Gerak hati beremosi tawaku gagap
Takut apa yang berlaku dan harusku menghadap
Banyak soalan bermain di kepala tanpa ada jawapan
Hatiku susah terlalu banyak masalah yang ku simpan
Apa yang engkau tahu hidup kau dan aku berlainan
Maafkanlah aku jika diri ini menyusahkan
Masalah yang ku tempuh masa yang dah berlalu
Ilusi tak berhala tuju realiti yang celaru
Harapan punah diri tak cekal, aku sentiasa jatuh
Yang ku paparkannya senyuman, yang berputus arus
Sedalam lautan abus
Seluas gurun sahara
Ku curiga apa ku tahu
Dan apa sangat yang ku ada
Yang salah saling membuta
Kuasa manusia bersifat biasa
Adakah aku yang sama seperti
Apa yang selalu dibuah kata
Tolonglah aku
Tolonglah aku
Tolonglah aku
Aku tak mahu
Tolongkah aku bangkit dari mimpi ini
Tolonglah aku
Bangkit dari rindu
Tolonglah aku apa yang ku harus sedari
Simpan supaya tiada siapa yang tahu
Aku senang dalam susah
Kau tak perlu tahu
Hidup pelbagai liku
Mahu atau tak mahu
Jalan ku terbatas dengan perasaan malu
Kalau boleh ku mahu diriku bebas
Dari apa yang lepas
Yang selalu di tindas
Impian ku di cantas pantas
Ku terlepas dari segala peluang
Hanya sebab ku kebas
Tolonglah aku
Tolonglah aku
Tolonglah aku
Ku selalu tertanya
Kenapa aku begini
Ku hanya mampu berdiri
Termenung senyum bergigi
Diriku bergusti dengan bayangku sendiri
Takut apa yang kan jadi
Tolonglah
Tolonglah aku
Aku tak mahu
Tolonglah aku bangkit dari mimpi ini
Tolonglah aku
Bangkit dari rindu
Tolonglah aku apa yang ku harus sedari
baca juga :
tonton muzi video Tolonglah Cik B